**ევროპარლამენტისა და საბჭოს 2002 წლის 7 მარტის**

**დირექტივა №2002/21/EC**

**ელექტრონული საკომუნიკაციო ქსელებისა და მომსახურებების ზოგადი მარეგულირებელი ჩარჩოს შესახებ**

**(ჩარჩო დირექტივა)\***

**რომელიც შესწორდა №2009/140/EC დირექტივითა\*\* და №544/2009 რეგლამენტით\*\*\***

**(არაოფიციალური კონსოლიდირებული ვერსია)**

ევროპარლამენტმა და ევროკავშირის საბჭომ,

ევროპული გაერთიანებისდაფუძნების შესახებ შეთანხმების, კერძოდ მისი 95-ე მუხლის საფუძველზე,

ევროკომისიის მიერ წარმოდგენილი წინადადების საფუძველზე,[[1]](#footnote-2)

ევროპის ეკონომიკური და სოციალური კომიტეტის მოსაზრების საფუძველზე,[[2]](#footnote-3)

მოქმედებენ რა შეთანხმების 251-ე მუხლით გათვალისწინებული პროცედურების თანახმად,[[3]](#footnote-4)

ვინაიდან,

(1) ტელეკომუნიკაციებთან დაკავშირებით არსებული მარეგულირებელი ჩარჩო წარმატებით იქნა შემუშავებული, მონოპოლიიდან სრულფასოვან კონკურენციაზე გადასვლის პროცესში სატელეკომუნიკაციო სექტორში ეფექტური კონკურენციისთვის პირობების შექმნის მიზნით.

(2) 1999 წლის 10 ნოემბერს, კომისიამ მიაწოდა შეტყობინება ევროპარლამენტს, საბჭოს, ეკონომიკურ და სოციალურ კომიტეტსა და რეგიონების კომიტეტს, რომლის საფუძველზეც მიანიჭა უფლებამოსილება ‘ელექტრონულ საკომუნიკაციო ინფრასტრუქტურასა და შესაბამისი მომსახურებებთან დაკავშირებით - 1999 წლის საკომუნიკაციო მიმოხილვა’. აღნიშნულ შეტყობინებაში, კომისიამ განიხილა არსებული ტელეკომუნიკაციების მარეგულირებელი ჩარჩო იმ ვალდებულების შესაბამისად, რომელიც დაეკისრა სატელეკომუნიკაციო მომსახურებებისთვის ღია ქსელის დანერგვის გზით შიდა ბაზრის შექმნის შესახებ საბჭოს 1990 წლის 28 ივნისის №90/387/EEC დირექტივის მე-8 მუხლის თანახმად.[[4]](#footnote-5) იგი აგრეთვე წარმოადგენს რიგ შეთავაზებებს ელექტრონულ საკომუნიკაციო ინფრასტრუქტურასა და შესაბამის მომსახურებებთან დაკავშირებით ახალი მარეგულირებელი ჩარჩოს შექმნის შესახებ საჯარო კონსულტაციის მიზნით.

(3) 2000 წლის 26 აპრილს კომისიამ წარუდგინა შეტყობინება ევროპარლამენტს, საბჭოს, ეკონომიკურ და სოციალურ კომიტეტსა და რეგიონების კომიტეტს 1999 წლის საკომუნიკაციო მიმოხილვასა და ახალი მარეგულირებელი ჩარჩოს ორიენტირებასთან დაკავშირებით საჯარო კონსულტაციის შედეგების შესახებ. აღნიშნულ შეტყობინებაში შეჯამდა საჯარო კონსულტაცია და განისაზღვრა კონკრეტული ძირითადი მიმართულებები ელექტრონულ საკომუნიკაციო ინფრასტრუქტურასა და შესაბამის მომსახურებებთან დაკავშირებით ახალი ჩარჩოს შემუშავების მიზნით.

(4) ლისაბონში 2000 წლის 23 და 24 მარტს ევროსაბჭომ ხაზი გაუსვა ზრდის, კონკურენტუნარიანობისა და სამუშაო ადგილების შექმნის პოტენციალს ციფრულ, გააზრებულ ეკონომიკაზე გადასვლის გზით. კერძოდ, მან განსაკუთრებული აქცენტი გააკეთა ევროპაში არსებული ბიზნესებისა და მოქალაქეების დაშვებაზე არაძვირადღირებულ, მსოფლიო კლასის საკომუნიკაციო სტრუქტურასა და მომსახურებების ფართო სპექტრზე.

(5) სატელეკომუნიკაციო, მედია და საინფორმაციო ტექნოლოგიების სექტორების დაახლოება გულისხმობს, რომ უნდა გაერთიანდეს ყველა მაუწყებლობის ქსელი და მომსახურება ერთიან მარეგულირებელ ჩარჩოში. აღნიშნული მარეგულირებელი ჩარჩო შედგება წინამდებარე დირექტივისა და ოთხი სპეციალური დირექტივისგან: ევროპარლამენტისა და საბჭოს 2002 წლის 7 მარტის №2002/20/EC დირექტივა ელექტრონული საკომუნიკაციო ქსელებისა და მომსახურებების ავტორიზაციის შესახებ (ავტორიზაციის შესახებ დირექტივა)[[5]](#footnote-6), ევროპარლამენტისა და საბჭოს 2002 წლის 7 მარტის №2002/19/EC დირექტივა ელექტრონულ საკომუნიკაციო ქსელებთან და მასთან დაკავშირებულ ელემენტებთან დაშვებისა და ურთიერთჩართვის შესახებ (დაშვების მინიჭების შესახებ დირექტივა)[[6]](#footnote-7), ევროპარლამენტისა და საბჭოს 2002 წლის 7 მარტის №2002/22/EC დირექტივა უნივერსალური მომსახურებებისა და ელექტრონულ საკომუნიკაციო ქსელებსა და მომსახურებებთან დაკავშირებით მომხმარებელთა უფლებების შესახებ (უნივერსალური მომსახურების შესახებ დირექტივა)[[7]](#footnote-8), ევროპარლამენტისა და საბჭოს 1997 წლის 15 დეკემბრის №97/66/EC დირექტივა პერსონალური მონაცემების დამუშავებისა და სატელეკომუნიკაციო სექტორში პირადი ცხოვრების ხელშეუხებლობის დაცვის შესახებ[[8]](#footnote-9) (შემდგომში წოდებული, როგორც ‘სპეციალური დირექტივები’). აუცილებელია აღნიშნული გადაცემის შესახებ რეგლამენტის გამოყოფა კონტენტის შესახებ რეგლამენტისგან. მოცემული ჩარჩო არ ითვალისწინებს იმ ელექტრონული საკომუნიკაციო ქსელებით გაწეული მომსახურებების შინაარსს, რომელიც იყენებს ელექტრონულ საკომუნიკაციო მომსახურებებს, როგორიცაა გადაცემის კონტენტი, ფინანსური მომსახურებები და გარკვეული საინფორმაციო საზოგადოებრივი მომსახურებები და შესაბამისად არ არღვევს საჯაროდ ან სახელმწიფოს დონეზე განხორციელებულ ღონისძიებებს აღნიშნულ მომსახურებებთან დაკავშირებით, ევროპული გაერთიანების კანონმდებლობის შესაბამისად, რათა ხელი შეუწყოს კულტურულ და ენობრივ მრავალფეროვნებას და უზრუნველყოს მედია პლურალიზმის დაცვა. სატელევიზიო პროგრამების კონტენტი სატელევიზიო მაუწყებლობის საქმიანობასთან დაკავშირებით წარმოდგენილია ევროკავშირის წევრ სახელმწიფოებში კანონით, რეგლამენტით ან ადმინისტრაციული ნორმებით გათვალისწინებული გარკვეული დებულებების კოორდინირების შესახებ საბჭოს 1989 წლის 3 ოქტომბრის №89/552/EEC დირექტივით[[9]](#footnote-10). გადაცემის შესახებ რეგლამენტის გამოყოფა კონტენტის შესახებ რეგლამენტისგან ხელს არ უშლის მათ შორის არსებული კავშირის გათვალისწინებას, განსაკუთრებით მედია პლურალიზმის, კულტურული მრავალფეროვნებისა და მომხმარებელთა დაცვის გარანტირების მიზნით.

(6) აუდიოვიზუალური პოლიტიკა და კონტენტის შესახებ რეგლამენტი წარმოდგენილია ზოგადი ინტერესის მქონე მიზნების სისრულეში მოსაყვანად, როგორიცაა აზრის გამოხატვის თავისუფლება, მედია პლურალიზმი, მიუკერძოებლობა, კულტურული და ენობრივი მრავალფეროვნება, სოციალური ჩართულობა, მომხმარებელთა და არასრულწლოვანთა დაცვა. კომისიის შეტყობინება - ‘ციფრულ ეპოქაში ევროპული გაერთიანების აუდიოვიზუალურ პოლიტიკასთან დაკავშირებული პრინციპები და დირექტივები’ და საბჭოს 2000 წლის 6 ივნისის დასკვნები აღნიშნული შეტყობინების მიღებასთან დაკავშირებით წარმოდგენილია ევროპული გაერთიანების მიერ მიღებული ძირითადი ღონისძიების სახით აუდიოვიზუალური პოლიტიკის დანერგვასთან დაკავშირებით.

(7) წინამდებარე დირექტივის დებულებები და სპეციალური დებულებები ხელს არ უშლის ევროკავშირის ყოველი წევრი სახელმწიფოს შესაძლებლობას მიმართოს აუცილებელ ღონისძიებებს, რათა უზრუნველყოს მის არსებითი უსაფრთხოებასთან დაკავშირებული ინტერესების დაცვა, საჯარო პოლიტიკისა და საჯარო უსაფრთხოების უზრუნველყოფა და სისხლის სამართლის დანაშაულის გამოძიება, გამოვლენა და დევნა, სპეციალური და პროპორციული ვალდებულებების მქონე ეროვნული მარეგულირებელი ორგანოების დაფუძნების ჩათვლით, რომლებიც გათვალისწინებულია ელექტრონული საკომუნიკაციო მომსახურებების პროვაიდერებთან დაკავშირებით.

(8) დირექტივა არ ვრცელდება მოწყობილობებზე რადიო მოწყობილობებისა და სატელეკომუნიკაციო ტერმინალური მოწყობილობების და მათი შესაბამისობის ორმხრივი აღიარების შესახებ ევროპარლამენტისა და საბჭოს 1999 წლის 9 მარტის №1995/5/EC დირექტივის ფარგლებში[[10]](#footnote-11), თუმცა ასევე არ ითვალისწინებს სააბონენტო მოწყობილობებს, რომლებიც გამოიყენება ციფრულ ტელევიზიასთან დაკავშირებით. მარეგულირებლებისთვის ძალზედ მნიშვნელოვანია ქსელის ოპერატორებსა და ტერმინალური მოწყობილობების მწარმოებლებს შორის თანამშრომლობის ხელშეწყობა, შეზღუდული შესაძლებლობების მქონე მომხმარებლების ელექტრონულ საკომუნიკაციო მომსახურებებზე დაშვების გაადვილების მიზნით.

(9) საინფორმაციო საზოგადოებრივი მომსახურებები გათვალისწინებულია საინფორმაციო საზოგადოებრივი მომსახურებების გარკვეული ასპექტების შესახებ, განსაკუთრებით ელექტრონულ ვაჭრობაში, შიდა ბაზარზე, ევროპარლამენტისა და საბჭოს 2000 წლის 8 ივნისის №2000/31/EC დირექტივით (ელექტრონული ვაჭრობის შესახებ დირექტივით)[[11]](#footnote-12).

(10) ევროპარლამენტისა და საბჭოს 1998 წლის 22 ივნისის №98/34/EC დირექტივის პირველ მუხლში გათვალისწინებული ‘საინფორმაციო საზოგადოებრივი მომსახურების’ განმარტება, რომელიც გულისხმობს ინფორმაციის მიწოდების პროცედურას ტექნიკური სტანდარტებისა და რეგულაციების სფეროში, ასევე საინფორმაციო საზოგადოებრივი მომსახურებების წესების სფეროში[[12]](#footnote-13), აერთიანებს რიგ ეკონომიკურ ღონისძიებებს, რომლებიც ხორციელდება ონ-ლაინ რეჟიმში. აღნიშნული ღონისძიებების უმეტესობა არ არის გათვალისწინებული წინამდებარე დირექტივის ფარგლებში, ვინაიდან ისინი სრულად ან ნაწილობრივ არ ითვალისწინებს ელექტრონული საკომუნიკაციო ქსელების მიმართ სიგნალების მიწოდებას. წინამდებარე დირექტივის ფარგლებში შედის ციფრული ტელეფონია და ელექტრონული ფოსტის გაგზავნა. იგივე ორგანიზაციას, მაგალითად, ინტერნეტ მომსახურების პროვაიდერს, შეუძლია წარმოადგინოს შეთავაზება როგორც ელექტრონულ საკომუნიკაციო მომსახურებასთან, როგორიცაა წვდომა ინტერნეტზე, ასევე იმ მომსახურებასთან დაკავშირებით, რომელიც არ არის გათვალისწინებული წინამდებარე დირექტივით, როგორიცაა ინტერნეტ-ტექნოლოგიური შინაარსის უზრუნველყოფა.

(11) მარეგულირებელი და საოპერაციო ფუნქციების განცალკევების პრინციპების შესაბამისად, ევროკავშირის წევრმა სახელმწიფოებმა უნდა უზრუნველყონ ეროვნული მარეგულირებელი ორგანოების ან ხელისუფლების ორგანოების დამოუკიდებლობის გარანტია მათ მიერ მიუკერძოებელი გადაწყვეტილებების მიღების მიზნით. აღნიშნული დამოუკიდებლობის მოთხოვნა არ არღვვევს ევროკავშირის წევრი სახელმწიფოების ინსტიტუციონალურ ავტონომიას და საკონსტიტუციო ვალდებულებებს ან ნეიტრალიტეტის პრინციპს ევროკავშირის წევრ სახელმწიფოში შეთანხმების 295-ე მუხლის თანახმად გათვალისწინებული ქონების ფლობის სისტემის მარეგულირებელ წესებთან დაკავშირებით.

(12) ნებისმიერი მხარე, რომელიც ექვემდებარება ეროვნული მარეგულირებელი ორგანოს მიერ მიღებულ გადაწყვეტილებას, უნდა სარგებლობდეს იმ ორგანოს მიმართ საჩივრის წარდგენის უფლებით, რომელიც დამოუკიდებებელი იქნება შესაბამისი მხარეების გავლენისგან. აღნიშნული ორგანო შესაძლებელია არ წარმოადგენდეს სასამართლოს. გარდა აღნიშნულისა, იმ შემთხვევაში, თუ რომელიმე ორგანიზაცია მიიჩნევს, რომ მის მიერ მოწყობილობების დამონტაჟების უფლებების გაცემასთან დაკავშირებით წარდგენილი განაცხადი არ იქნა განხილული წინამდებარე დირექტივაში გათვალისწინებული პრინციპების შესაბამისად, უფლებამოსილი იქნება გაასაჩივროს აღნიშნული გადაწყვეტილებები. გასაჩივრების პროცედურა ხელს არ უნდა უშლიდეს კომპეტენციის განაწილებას ეროვნული სამართლებრივი სისტემების ფარგლებში და ეროვნული კანონმდებლობის თანახმად იურიდიული ან ფიზიკური პირების მიმართ მინიჭებულ უფლებებს.

(13) ეროვნულმა მარეგულირებელმა ორგანოებმა უნდა შეაგროვონ ინფორმაცია ბაზრის მონაწილეებისგან, მათ მიმართ განსაზღვრული დავალებების ეფექტური განხორცილების მიზნით. აღნიშნული ინფორმაციის შეგროვება ასევე უნდა მოხდეს კომისიის სახელით, რათა მიეცეს მას ევროპული გაერთიანების კანონმდებლობით ნაკისრი ვალდებულებების სისრულეში მოყვანის საშუალება. ინფორმაციასთან დაკავშირებით გაკეთებული მოთხოვნები უნდა იყოს პროპორციული და არ უნდა ახდენდეს არაგონივრული ტვირთის დაკისრებას ორგანიზაციების მიმართ. ეროვნული მარეგულირებელი ორგანოების მიერ შეგროვებული ინფორმაცია უნდა იყოს საჯაროდ ხელმისაწვდომი, გარდა იმ შემთხვევისა, თუ არ წარმოადგენს კონფიდენციალურს ინფორმაციაზე საჯარო დაშვების შესახებ ეროვნული წესების შესაბამისად და საქმიანობის კონფიდენციალობის შესახებ ევროპული გაერთიანებისა და ეროვნული კანონმდებლობის თანახმად.

(14) ინფორმაცია, რომელიც ითვლება კონფიდენციალურად ეროვნული მარეგულირებელი ორგანოს მიერ, საქმიანობის კონფიდენციალობის შესახებ ევროპული გაერთიანებისა და ეროვნული წესების თანახმად, შესაძლებელია გაიცვალოს მხოლოდ კომისიასთან და სხვა ეროვნულ მარეგულირებელ ორგანოებთან იმ შემთხვევაში, თუ ინფორმაციის აღნიშნული სახით გაცვლა იქნება აუცილებელი წინამდებარე დირექტივის ან სპეციალური დირექტივების დებულებების შესაბამისად. გაცვლილი ინფორმაცია უნდა შემოიფარგლოს იმ ინფორმაციით, რაც იქნება აღნიშნული გაცვლის შესაბამისი და პროპორციული.

(15) მნიშვნელოვანია, რომ ეროვნულმა მარეგულირებელმა ორგანოებმა გაიარონ კონსულტაცია ყოველ დაინტერესებულ მხარესთან შეთავაზებულ გადაწყვეტილებებთან დაკავშირებით და მიიღონ მხედველობაში მათ მიერ გაკეთებული შენიშვნები საბოლოო გადაწყვეტილების მიღებამდე. იმ ფაქტის უზრუნველსაყოფად, რომ სახელმწიფოს დონეზე მიღებულ გადაწყვეტილებებს არ გააჩნია არახელსაყრელი ეფექტი ერთიან ბაზარზე ან შეთანხმებით გათვალისწინებულ სხვა მიზნებზე, ეროვნულმა მარეგულირებელმა ორგანომ ასევე უნდა აცნობოს გარკვეული გადაწყვეტილებების პროექტები კომისიასა და სხვა ეროვნულ მარეგულირებელ ორგანოებს, რათა მისცეს მათ შენიშვნის გაკეთების შესაძლებლობა. მიზანშეწონილი იქნება, რომ ეროვნულმა მარეგულირებელმა ორგანოებმა გაიარონ კონსულტაცია დაინტერესებულ პირებთან ყოველი მოქმედების პროექტთან დაკავშირებით, რომელიც იქონიებს გავლენას ევროკავშირის წევრ სახელმწიფოებს შორის განხორციელებულ ვაჭრობაზე. შემთხვევები, რომელთა მიმართაც გამოიყენება მე-6 და მე-7 მუხლებით გათვალისწინებული პროცედურები, განსაზღვრულია წინამდებარე დირექტივასა და სპეციალურ დირექტივებში. კომისიას უნდა ჰქონდეს შესაძლებლობა, საკომუნიკაციო კომიტეტთან კონსულტაციის გავლის შემდგომ, მოითხოვოს ეროვნული მარეგულირებელი ორგანოსგან მოქმედების პროექტის გამოთხოვა, როდესაც საქმე ეხება შესაბამისი ბაზრების განმარტებას ან მნიშვნელოვანი საბაზრო ძალაუფლების მქონე ორგანიზაციების დანიშვნას, რა შემთხვევაშიც აღნიშნული გადაწყვეტილებები შეაფერხებს ერთიან ბაზარს ან არ იქნება შესაბამისი ევროპული გაერთიანების კანონმდებლობასთან და განსაკუთრებით იმ პოლიტიკის მიზნებთან, რომელსაც ეწევიან ეროვნული მარეგულირებელი ორგანოები. აღნიშნული პროცედურა არ არღვევს №98/34/EC დირექტივით გათვალისწინებულ შეტყობინების პროცედურას და კომისიის შეთანხმებით გათვალისწინებულ პრეროგატივას ევროპული გაერთიანების კანონმდებლობის დარღვევასთან დაკავშირებით.

(16) ეროვნულმა მარეგულირებელმა ორგანოებმა უნდა შეიმუშაონ იმ მიზნებისა და პრინციპების ჰარმონიული კრებული, რომლის მხარდაჭერასაც უზრუნველყოფენ, და, აუცილებლობის შემთხვევაში, გაუწიოს კოორდინირება მათ ქმედებებს ევროკავშირის სხვა წევრი სახელმწიფოების მარეგულირებელ ორგანოებთან მათ მიერ აღნიშნული მარეგულირებელი ჩარჩოს ფარგლებში ნაკისრი ვალდებულებების სისრულეში მოყვანისას.

(17) ეროვნული მარეგულირებელი ორგანოების წინამდებარე დირექტივითა და სპეციალური დირექტივით გათვალისწინებული ღონისძიებები ხელს შეუწყობს უფრო ვრცელი პოლიტიკის დანერგვას კულტურის, დასაქმების, გარემოს დაცვის, სოციალური ერთიანობისა და ქალაქებისა და სოფლების დაგეგმარების სფეროებში.

(18) ევროკავშირის წევრი სახელმწიფოების მიმართ არსებული მოთხოვნა, უზრუნველყონ ეროვნული მარეგულირებელი ორგანოების მიერ რეგლამენტის ტექნოლოგიური თვალსაზრისით ნეიტრალურობის დაცვის სურვილის გათვალისწინება, რაც გამოხატული იქნება იმაში, რომ აღნიშნული არ აკისრებს ვალდებულებას ან მოახდენს დისკრიმინაციას ტექნოლოგიის განსაზღვრული ტიპის გამოყენებასთან დაკავშირებით, არ გამორიცხავს პროპორციული ღონისძიებების მიღებას გარკვეული სპეციალური მომსახურებების ხელშეწყობასთან დაკავშირებით, სადაც ეს იქნება გამართლებული, მაგალითად, ციფრულ ტელევიზიასთან, როგორც სპექტრის ეფექტურობის გაზრდის საშუალებასთან დაკავშირებით.

(19) რადიოსიხშირული რესურსები წარმოადგენს მნიშვნელოვან ელემენტს რადიო ელექტრონულ საკომუნიკაციო მომსახურებებთან დაკავშირებით და ვინაიდან ისინი უკავშირდება აღნიშნულ მომსახურებებს, შესაბამისად უნდა იქნას გამოყოფილი და მინიჭებული ეროვნული მარეგულირებელი ორგანოების მიერ მათი საქმიანობის მარეგულირებელი ჰარმონიული მიზნებისა და პრინციპების კრებულის, ასევე ობიექტური, გამჭვირვალე და არადისკრიმინაციული კრიტერიუმების შესაბამისად, სიხშირეების სარგებლობასთან დაკავშირებით დემოკრატიული, სოციალური, ენობრივი და კულტურული ინტერესების დაცვით. მნიშვნელოვანია, რომ რადიოსიხშირული რესურსის გამოყოფისა და მინიჭების მართვა განხორციელდეს შეძლებისდაგვარად ეფექტურად. რადიოსიხშირული რესურსების გადაცემა შესაძლებელია წარმოადგენდეს ეფექტურ საშუალებას სპექტრის ეფექტური სარგებლობის გაზრდასთან დაკავშირებით, თუ წარმოდგენილი იქნება სათანადო უსაფრთხოების ზომები საჯარო ინტერესების დასაცავად, განსაკუთრებით აღნიშნული გადაცემის გამჭვირვალობისა და მარეგულირებელი ზედამხედველობის უზრუნველსაყოფად. ევროპული გაერთიანების ფარგლებში რადიოსიხშირული სპექტრის პოლიტიკის მარეგულირებელი ჩარჩოს შესახებ ევროპარლამენტისა და საბჭოს 2002 წლის 7 მარტის №676/2002/EC გადაწყვეტილება (რადიოსიხშირული სპექტრის შესახებ გადაწყვეტილება)[[13]](#footnote-14) წარმოადგენს ჩარჩოს რადიოსიხშირული რესურსების ჰარმონიზებასთან დაკავშირებით და წინამდებარე დირექტივის ფარგლებში განხორციელებული მოქმედება ხელს შეუწყობს აღნიშნული დირექტივის საფუძველზე საქმიანობას.

(20) ნუმერაციის რესურსზე დაშვებას გამჭვირვალე, ობიექტური და არადისკრიმინაციული კრიტერიუმების საფუძველზე გააჩნია არსებითი მნიშვნელობა ორგანიზაციებისთვის ელექტრონულ საკომუნიკაციო სექტორში კონკურენციის გაწევის მიზნით. ეროვნული ნუმერაციის გეგმების ყველა ელემენტის მართვა უნდა მოახდინოს ეროვნულმა მარეგულირებელმა ორგანოებმა, ქსელური მისამართების შერჩევისას გამოყენებული პოზიციური კოდების ჩათვლით. იმ შემთხვევაში, თუ მიზანშეწონილი იქნება მომსახურებების სრული გლობალური ურთიერთქმედების უზრუნველყოფა, ევროკავშირის წევრმა სახელმწიფოებმა უნდა მოახდინონ მათი ეროვნული პოზიციების კოორდინირება შეთანხმების თანახმად საერთაშორისო ორგანიზაციებში და წარმოადგინონ ფორუმები იმ შემთხვევაში, თუ მიიღება ნუმერაციის შესახებ გადაწყვეტილებები. წინამდებარე დირექტივის დებულებები არ განსაზღვრავს პასუხისმგებლობის ახალ სფეროებს ეროვნულ მარეგულირებელ ორგანოებთან დაკავშირებით ინტერნეტ დასახელებების მინიჭებისა და ადრესაციისას.

(21) ევროკავშირის წევრმა სახელმწიფოებმა, სხვა ღონისძიებებთან ერთად, უნდა გამოიყენონ კონკურენციისა თუ შედარების პროცედურები რადიოსიხშირული რესურსის, ასევე გამონაკლისი ეკონომიკური ღირებულების მქონე ნომრების მინიჭებასთან დაკავშირებით. აღნიშნული სქემების მართვისას, ეროვნული მარეგულირებელი ორგანოები მხედველობაში მიიღებენ მე-8 მუხლით გათვალისწინებულ დებულებებს.

(22) მოწყობილობების დამონტაჟების უფლებების მინიჭებისას უზრუნველყოფილი უნდა იქნას დროული, არადისკრიმინაციული და გამჭვირვალე პროცედურების არსებობა, სამართლიანი და ეფექტური კონკურენციის პირობების გარანტირების მიზნით. წინამდებარე დირექტივა არ არღვევს საკუთრების ჩამორთმევის ან გამოყენების, საკუთრების უფლებების ჩვეულებრივ რეჟიმში გამოყენების, საჯარო დომენის ჩვეულებრივ რეჟიმში გამოყენების ან ნეიტრალიტეტის პრინციპების მარეგულირებელ ეროვნულ დებულებებს ევროკავშირის წევრ სახელმწიფოებში ქონების საკუთრების სისტემის მარეგულირებელ წესებთან დაკავშირებით.

(23) საშუალებების გაზიარება შესაძლებელია ხელსაყრელი იყოს ქალაქების დაგეგმარებისთვის, საზოგადოებრივი ჯანდაცვისა თუ გარემოს დაცვის მიზნებისთვის და ეროვნულმა მარეგულირებელმა ორგანოებმა უნდა უზრუნველყონ აღნიშნულის ხელშეწყობა ნებაყოფლობითი შეთანხმებების საფუძველზე. იმ შემთხვევაში, თუ ორგანოზაციებს ჩამოერთმევათ წვდომის საშუალება თვალსაჩინო ალტერნატივებთან, სავალდებულო მოწყობილობები ან ქონების გაზიარება შესაძლებელია იყოს მიზანშეწონილი. აღნიშნული, სხვა საკითხებთან ერთად, ითვალისწინებს: ფიზიკურად ახლოს განთავსებასა და მილების, შენობების, ანძების, ანტენებისა თუ ანტენის სისტემების გაზიარებას. სავალდებულო მოწყობილობები ან ქონების გაზიარება ეკისრება ორგანიზაციებს მხოლოდ სრული საჯარო კონსულტაციის გზით.

(24) იმ შემთხვევაში, თუ მობილურ ოპერატორებს მოეთხოვებათ ანძების გაზიარება გარემოს დაცვის მიზნებთან დაკავშირებით, აღნიშნული ოფიციალური ბრძანებით უზრუნველყოფილმა გაზიარებამ შესაძლებელია გამოიწვიოს ყოველი ოპერატორისთვის ნებადართული ელექტროენერგიის გადაცემის მაქსიმალური დონეების შემცირება საზოგადოებრივი ჯანდაცვასთან დაკავშირებული მიზეზების გამო, და აღნიშნულმა, თავის მხრივ, შესაძლებელია მოითხოვოს ოპერატორებისგან კიდევ უფრო მეტი გადამცემი ობიექტების დამონტაჟება ეროვნული ტერიტორიის დაფარვის უზრუნველყოფის მიზნით.

(25) არსებობს გარკვეულ გარემოებებში *ex ante (წინასწარი)* ვალდებულებების დანერგვის აუცილებლობა კონკურენტუნარიანი ბაზრის განვითარების უზრუნველყოფის მიზნით. მნიშვნელოვანი საბაზრო ძალაუფლების განმარტება უნივერსალური მომსახურების გაწევასთან დაკავშირებით ტელეკომუნიკაციებში ჩართვისა და ღია ქსელის უზრუნველყოფის პრინციპების გამოყენების საშუალებით ურთიერთქმედების შესახებ ევროპარლამენტისა და საბჭოს 1997 წლის 30 ივნისის №97/33/EC დირექტივაში[[14]](#footnote-15) აღმოჩნდა ეფექტური ბაზრის გახსნის საწყის ეტაპებზე *ex ante (წინასწარი)* ვალდებულებების ზღვარის სახით, თუმცა ამჟამად საჭიროებს კიდევ უფრო კომპლექსურ და დინამიკურ ბაზართან ადაპტირებას. აღნიშნული მიზნისთვის, წინამდებარე დირექტივაში გამოყენებული განმარტება წარმოადგენს დომინანტობის კონცეფციის ეკვივალენტურს, რაც განისაზღვრება ევროპული გაერთიანების სასამართლოსა და პირველი ინსტანციის სასამართლოს პრეცედენტულ სამართალში.

(26) შესაძლებელია მოძიებული იქნას ორი ან ორზე მეტი ორგანიზაცია, რომლებიც დაიკავებენ ერობლივ დომინანტურ პოზიციას არა მხოლოდ იმ შემთხვევაში, როდესაც არსებობს სტრუქტურული ან სხვა კავშირები მათ შორის, არამედ აგრეთვე იმ შემთხვევაშიც, როდესაც შესაბამისი ბაზრის სტრუქტურა იქნება ხელსაყრელი კოორდინირებული ეფექტებისთვის, რაც გულისხმობს, რომ იგი ხელს შეუწყობს პარალელურ ან თანაბარ ანტიკონკურენტულ ქცევას ბაზარზე.

(27) მნიშვნელოვანია, რომ *ex ante (წინასწარი)* მარეგულირებელი ვალდებულებების დაკისრება მოხდეს მხოლოდ იმ შემთხვევაში, როდესაც არ ქნება წარმოდგენილი ეფექტური კონკურენცია, ანუ იმ ბაზრებზე, რომელზეც წარმოდგენილია მხოლოდ ერთი, მნიშვნელოვანი საბაზრო ძალაუფლების მქონე ორგანიზაცია და სადაც კონკურენციის შესახებ ეროვნული და ევროპული გაერთიანების კანონით გათვალისწინებული ანაზღაურების საშუალებები არ იქნება საკმარისი პრობლემის გადასაჭრელად. შესაბამისად აუცილებელია, რომ კომისიამ შეიმუშაოს შესაბამისი დირექტივები ევროპული გაერთიანების დონეზე კონკურენციის შესახებ კანონით გათვალისწინებული პრინციპების შესაბამისად ეროვნული მარეგულირებელი ორგანოებისთვის, რათა განსაზღვროს არის თუ არა კონკურენცია ეფექტური მოცემულ ბაზარზე და შეაფასოს მნიშვნელოვანი საბაზრო ძალაუფლება. ეროვნული მარეგულირებელი ორგანოები გააანალიზებენ, არის თუ არა მოცემული პროდუქტი ან მომსახურების ბაზარი ეფექტური კონკურენტუნარიანი წარმოდგენილ გეოგრაფიულ არეალში, რომელიც შესაძლებელია წარმოადგენდეს ევროკავშირის წევრი სახელმწიფოების ერთად განხილულ სრულ ან ნაწილობრივ ტერიტორიას. ეფექტური კონკურენციის ანალიზი უნდა ითვალისწინებდეს იმ ფაქტის ანალიზს, არის თუ არა ბაზარი სათანადოდ კონკურენტუნარიანი და აღნიშნულიდან გამომდინარე, არის თუ არა ეფექტური კონკურენცია საიმედო. აღნიშნული დირექტივები ასევე ეხება ახლად განვითარებადი ბაზრების საკითხს, სადაც *დე ფაქტო* ბაზრის ლიდერები ფლობენ მნიშვნელოვან საბაზრო წილს, თუმცა არ ექვემდებარებიან არასათანადო ვალდებულებებს. კომისიამ რეგულარულად უნდა განიხილოს დირექტივები, რათა უზრუნველყოს მათი მუდმივი შესაბამისობა სწრაფად მზარდ ბაზართან. ეროვნულ მარეგულირებელ ორგანოებს დასჭირდებათ ერთმანეთთან თანამშრომლობა იმ შემთხვევაში,თუ შესაბამისი ბაზარი აღმოჩნდება მულტინაციონალური.

(28) იმ ფაქტის განსაზღვრისას, გააჩნია თუ არა ორგანიზაციას მნიშვნელოვანი საბაზრო უფლებამოსილება კონკრეტულ ბაზარზე, ეროვნულმა მარეგულირებელმა ორგანოებმა უნდა იმოქმედონ ევროპული გაერთიანების კანონმდებლობის შესაბამისად და მხედველობაში მიიღონ ევროპული გაერთიანების დირექტივები.

(29) ევროპულმა გაერთიანებამ და ევროკავშირის წევრმა სახელმწიფოებმა იკისრეს ვალდებულება მსოფლიო სავაჭრო ორგანიზაციაში სატელეკომუნიკაციო ქსელებისა და მომსახურებების სტანდარტებსა და მარეგულირებელ ჩარჩოსთან დაკავშირებით.

(30) სტანდარტიზაცია ძირითადად წარმოადგენს ბაზარზე ამოქმედებულ პროცესს. მიუხედავად აღნიშნულისა, შესაძლებელია ჯერ კიდევ იჩინოს თავი იმ სიტუაციებმა, როდესაც აუცილებელი იქნება შესაბამისობა კონკრეტულ სტანდარტებთან ევროპული გაერთიანების დონეზე, ერთიან ბაზარზე ურთიერთქმედების უზრუნველყოფის მიზნით. ეროვნულ დონეზე, ევროკავშირის წევრ სახელმწიფოებზე ვრცელდება №98/34/EC დირექტივით გათვალისწინებული დებულებები. სატელევიზიო სიგნალების გადაცემასთან დაკავშირებული სტანდარტების გამოყენების შესახებ ევროპარლამენტისა და საბჭოს 1995 წლის 24 ოქტომბრის №95/47/EC დირექტივა[[15]](#footnote-16) არ ითვალისწინებდა სპეციალური ციფრული სატელევიზიო გადაცემის სისტემასთან ან მომსახურებასთან დაკავშირებით რაიმე მოთხოვნას. ციფრული ვიდეო სამაუწყებლო ჯგუფის საშუალებით, ევროპული ბაზრის მონაწილეებმა შექმნეს სატელევიზიო გადაცემის სისტემების ოჯახი, რომლის სტანდარტიზებაც უზრუნველყო ევროპის სატელეკომუნიკაციო სტანდარტების ინტსიტუტმა (ETSI) და წარმოდგენილი იქნა საერთაშორისო სატელეკომუნიკაციო კავშირის რეკომენდაციები. აღნიშნული სტანდარტების სისრულეში მოყვანის სავალდებულოდ გახდომასთან დაკავშირებული ნებისმიერი გადაწყვეტილება უნდა ითვალისწინებდეს სრულ საჯარო კონსულტაციას. წინამდებარე დირექტივით გათვალისწინებული სტანდარტიზაციის პროცედურები არ არღვევს №1999/5/EC დირექტივის, განსაზღვრული ძაბვის ფარგლებში გამოსაყენებლად გამიზნული ელექტრო მოწყობილობების დაპროექტების შესახებ საბჭოს 1973 წლის 19 თებერვლის №73/23/EEC დირექტივისა[[16]](#footnote-17) და ელექტრომაგნიტურ თავსებადობასთან დაკავშირებით ევროკავშირის წევრი სახელმწიფოების კანონების დაახლოების შესახებ საბჭოს 1989 წლის 3 მაისის №89/336/EEC დირექტივის[[17]](#footnote-18) დებულებებს.

(31) საჭიროა ციფრული ინტერაქტიული სატელევიზიო მომსახურებებისა და განვითარებული ციფრული სატელევიზიო მოწყობილობების ურთიერთქმედების, აბონენტის დონეზე, ხელშეწყობა ინფორმაციის თავისუფალი მოძრაობის, მედია პლურალიზმისა და კულტურული მრავალფეროვნების ხელშეწყობის მიზნით. სასურველია, რომ აბონენტებმა მიიღონ ყოველგვარი ციფრული სატელევიზიო მომსახურებება, მაუწყებლობის რეჟიმის მიუხედავად, ტექნოლოგიური ნეიტრალიტეტის, სამომავლო პროგრესის, ციფრული ტელევიზიის საჯაროობის ხელშეწყობის აუცილებლობისა და ბაზარზე ციფრულ სატელევიზიო მომსახურებებთან დაკავშირებით არსებული კონკურენციის მდგომარეობის გათვალისწინებით. ციფრული ინტერაქტიული სატელევიზიო პლატფორმის ოპერატორები მიმართავენ ყოველგვარ ძალისხმევას, რათა დანერგონ ღია გამოყენებითი პროგრამული ინტერფეისი (API), რომელიც შეესაბამება ევროპული სტანდარტების ორგანიზაციის მიერ დანერგილ სტანდარტებს ან სპეციფიკაციებს. არსებული გამოყენებითი პროგრამული ინტერფეისებიდან ახალ ღია გამოყენებით პროგრამულ ინტერფეისებზე გადასვლის ხელშეწყობა და ორგანიზება უნდა მოხდეს, მაგალითად, ბაზრის ყველა შესაბამის მონაწილეს შორის ურთიერთგაგების მემორანდუმის გაფორმებით. ღია გამოყენებითი პროგრამული ინტერფეისები ხელს შეუწყობენ ურთიერთქმედებას, ანუ მიწოდების მექანიზმებს შორის ინტერაქტიული შინაარსის პორტირებას და აღნიშნული შინაარსის სრულ ფუნქციონირებას გაზრდილ ციფრულ სატელევიზიო მოწყობილობებზე. მიუხედავად აღნიშნულისა, მხედველობაში უნდა იქნას მიღებული მიმღები მოწყობილობების შეუფერხებელი ფუნქციონირებისა და მისი საზიანო ზემოქმედებისგან, მაგალითად ვირუსებისგან დაცვის აუცილებლობა.

(32) ევროკავშირის ერთსა და იმავე წევრ სახელმწიფოში არსებულ ორგანიზაციებს შორის წინამდებარე დირექტივით ან სპეციალური დირექტივებით გათვალისწინებულ საკითხებთან, მაგალითად, დაშვებასა და ურთიერთჩართვასთან ან აბონენტების სიის გადაცემის საკითხებთან დაკავშირებით დავის შემთხვევაში, დაზარალებულ მხარეს, რომელმაც გამართა მოლაპარაკებები, თუმცა ვერ მიაღწია შეთანხმებას, უნდა შეეძლოს ეროვნული მარეგულირებელი ორგანოებისთვის მიმართვა აღნიშნული დავის გადაწყვეტის მიზნით. ეროვნულ მარეგულირებელ ორგანოებს უნდა შეეძლოთ აღნიშნულ მხარეებთან დაკავშირებით შესაბამისი გადაწყვეტილების მიღება. ეროვნული მარეგულირებელი ორგანოს ჩარევა იმ ორგანიზაციებს შორის არსებული დავის გადაწყვეტაში, რომლებიც უზრუნველყოფენ ელექტრონულ საკომუნიკაციო ქსელებს ან მომსახურებებს ევროკავშირის წევრ სახელმწიფოებში, უნდა განხორციელდეს წინამდებარე დირექტივითა და სპეციალური დირექტივებით გათვალისწინებული ვალდებულებების შესაბამისად.

(33) ეროვნული ან ევროპული გაერთიანების კანონმდებლობის ფარგლებში მინიჭებული რეგრესის უფლებების გარდა, აგრეთვე არსებობს მარტივი პროცედურის დაწყების აუცილებლობა ნებისმიერი მოდავე მხარის მოთხოვნით, საერთაშორიოს დავების გადაწყვეტის მიზნით, რაც არ შედის ერთი ეროვნული მარეგულირებელი ორგანოს კომპეტენციაში.

(34) ერთიანი კომიტეტი შეცვლის №90/387/EEC დირექტივის მე-9 მუხლის თანახმად დაფუძნებულ ‘ONP კომიტეტს’ და სატელეკომუნიკაციო მომსახურებების სფეროში ზოგად ავტორიზაციებსა და ინდივიდუალურ ლიცენზიებთან დაკავშირებული საერთო ჩარჩოს შესახებ ევროპარლამენტისა და საბჭოს 1977 წლის 10 აპრილის №97/13/EC დირექტივის[[18]](#footnote-19) მე-14 მუხლის თანახმად დაფუძნებულ სალიცენზიო კომიტეტს.

(35) ეროვნული მარეგულირებელი ორგანოები და ეროვნული კონკურენტი ორგანოები მიაწვდიან ერთმანეთს წინამდებარე დირექტივისა და სპეციალური დირექტივების დებულებების გამოყენების შესახებ ინფორმაციას, რათა უზრუნველყონ სრული თანამშრომლობის შესაძლებლობა. გაცვლილ ინფორმაციასთან დაკავშირებით, მიმღებმა ორგანომ უნდა უზრუნველყოს კონფოდენციალობის დაცვის იგივე დონე, როგორც ინფორმაციის შემქმნელმა ორგანომ.

(36) კომისიამ წარმოადგინა განცხადება მისი სურვილის შესახებ ჩამოაყალიბოს ევროპის მარეგულირებელთა ჯგუფი ელექტრონულ საკომუნიკაციო ქსელებსა და მომსახურებებთან დაკავშირებით, რომელიც უზრუნველყოფს ხელსაყრელ მექანიზმს ეროვნული მარეგულირებელი ორგანოების თანამშრომლობისა და კოორდინირების უზრუნველყოფის მიზნით, რათა ხელი შეუწყონ ელექტრონული საკომუნიკაციო ქსელებისა და მომსახურებების შიდა ბაზრის განვითარებას და უზრუნველყონ ევროკავშირის ყველა წევრ სახელმწიფოში წინამდებარე დირექტივისა და სპეციალური დირექტივების დებულებების მუდმივი გამოყენება, განსაკუთრებით იმ სფეროებში, სადაც ევროპული გაერთიანების კანონმდებლობის კანონქვემდებარე ეროვნული კანონმდებლობა ანიჭებს ეროვნულ მაერგულირებელ ორგანოებს მნიშვნელოვან დისკრეციულ უფლებამოსილებას შესაბამისი წესების გამოყენებასთან დაკავშირებით.

(37) ეროვნულ მარეგულირებელ ორგანოებს მოეთხოვებათ ერთმანეთთან და კომისიასთან თანამშრომლობა გამჭვირვალე სახით, ევროკავშირის ყველა წევრ სახელმწიფოში წინამდებარე დირექტივისა და სპეციალური დირექტივების დებულებების მუდმივი გამოყენების უზრუნველყოფის მიზნით. აღნიშნული თანამშრომლობა განხორციელდება საკომუნიკაციო კომიტეტში ან ევროპელი მარეგულირებლებით დაკომპლექტებულ ჯგუფში. ევროკავშირის წევრმა სახელმწიფოებმა უნდა გადაწყვიტონ, თუ რომელი ორგანო წარმოადგენს ეროვნულ მარეგულირებელ ორგანოებს წინამდებარე დირექტივისა და სპეციალური დირექტივების თანახმად.

(38) ღონისძებები, რომელთაც შესაძლებელია გავლენა მოახდინონ ევროკავშირის წევრ სახელმწიფოებს შორის ვაჭრობაზე, გულისხმობენ იმ ღონისძიებებს, რომლებიც შესაძლებელია აისახოს პირდაპირი ან არაპირდაპირი გზით, რეალურად ან პოტენციურად, ევროკავშირის წევრ სახელმწიფოებს შორის არსებული ვაჭრობის ნიმუშზე იმ გზით, რომელმაც შესაძლებელია შეუქმნას დაბრკოლება ერთიან ბაზარს. აღნიშნული გულისხმობს ღონისძიებებს, რომლებმაც შესაძლებელია იქონიოს მნიშვნელოვანი გავლენა ოპერატორებსა თუ მომხმარებლებზე ევროკავშირის სხვა წევრ სახელმწიფოებში, აღნიშნული გულისხმობს ღონისძიებებს, რომლებიც აისახება ევროკავშირის სხვა წევრ სახელმწიფოებში მომხმარებლებთან დაკავშირებულ ფასებზე; ღონისძებიებს, რომლებიც გავლენას მოახდენს ევროკავშირის სხვა წევრ სახელმწიფოში დაფუძნებული ორგანიზაციის შესაძლებლობაზე წარმოადგინოს მომსახურებებასთან დაკავშირებული შეთავაზება მულტინაციონალურ დონეზე; და ღონისძებებს, რომელიც გავლენას მოახდენს საბაზრო სტრუქტურაზე ან დაშვებაზე, რაც უარყოფითად აისახება ევროკავშირის სხვა წევრ სახელმწიფოებში არსებულ ორგანიზაციებზე.

(39) წინამდებარე დირექტივით გათვალისწინებული დებულებები განიხილება პერიოდულად, განსაკუთრებით ტექნოლოგიური და საბაზრო პირობების ცვლილებასთან დაკავშირებით მოდიფირების საჭიროების განსაზღვრის თვალსაზრისით.

(40) წინამდებარე დირექტივის სისრულეში მოსაყვანად აუცილებელი ღონისძიებები მიღებული უნდა იქნას კომისიის მიმართ მინიჭებული კანონქვემდებარე უფლებების სისრულეში მოყვანის პროცედურების შესახებ საბჭოს 1999 წლის 28 ივნისის №1999/468/EC დირექტივის[[19]](#footnote-20) შესაბამისად.

(41) ვინაიდან შემოთავაზებული ქმედების, კერძოდ, ელექტრონული საკომუნიკაციო მომსახურებების, ელექტრონული საკომუნიკაციო ქსელების, აღნიშნულთან დაკავშირებული მოწყობილობებისა და შესაბამისი მომსახურებების რეგულირებასთან დაკავშირებული ჰარმონიზებული სტრუქტურა შეუძლებელია ჯეროვნად იქნას მიღწეულ ევროკავშირის წევრი სახელმწიფოების მიერ და შესაბამისად, აღნიშნილი მოქმედების მასშტაბურობიდან და ეფექტებიდან გამომდინარე, შესაძლებელია უკეთესად შესრულდეს ევროპული გაერთიანების დონეზე, ევროპულ გაერთიანებას შეუძლია დაამტკიცოს ღონისძიებები შეთანხმების მე-5 მუხლში წარმოდგენილი სუბსიდიარობის პრინციპის შესაბამისად. წინამდებარე მუხლით გათვალისწინებული პროპორციულობის პრინციპის თანახმად, აღნიშნული დირექტივა არ სცდება იმ ფარგლებს, რაც აუცილებელია მოცემული მიზნების მისაღწევად.

(42) გარკვეული დირექტივები და აღნიშნულ სფეროში წარმოდგენილი გადაწყვეტილებები ექვემდებარება გაუქმებას.

(43) კომისია გაუწევს მონიტორინგს არსებული ჩარჩოდან ახალ ჩარჩოზე გადასვლის პროცესს და შესაბამის დროს წარმოადგენს წინადადებას ადგილობრივ კვანძზე არა-ჯგუფური დაშვების შესახებ ევროპარლამენტისა და საბჭოს 2000 წლის 18 დეკემბრის (EC) №2887/2000 რეგლამენტის[[20]](#footnote-21) გაუქმებასთან დაკავშირებით.

მიიღეს შემდეგი დირექტივა:

თავი I

**მოქმედების არეალი, მიზანი და განმარტებები**

მუხლი 1

**მოქმედების არეალი და მიზანი**

1. წინამდებარე დირექტივა განსაზღვრავს ჰარმონიულ სტრუქტურას ელექტრონული საკომუნიკაციო მომსახურებების, ელექტრონული საკომუნიკაციო ქსელების, დაკავშირებული მოწყობილობებისა და დაკავშირებული მომსახურებების რეგულირებასთან, ასევე ტერმინალის მოწყობილობების გარკვეულ ასპექტებთან დაკავშირებით შეზღუდული შესაძლებლობების მქონე მომხმარებლებზე დაშვების გამარტივების მიზნით. იგი განსაზღვრავს ეროვნული მარეგულირებელი ორგანოების ამოცანებს და ადგენს პროცედურების კრებულს, რათა უზრუნველყოს მარეგულირებელი სტრუქტურის ჰარმონიული მიღება ევროპული გაერთიანების ფარგლებში.

2. წინამდებარე დირექტივა, ასევე სპეციალური დირექტივები არ არღვევს ევროპული გაერთიანების ფარგლებში მოქმედი ეროვნული კანონმდებლობის ან ევროპული გაერთიანების კანონმდებლობის თანახმად ნაკისრ ვალდებულებებს იმ მომსახურებებთან დაკავშირებით, რომლებიც უზრუნველყოფილია ელექტრონული საკომუნიკაციო ქსელების ან მომსახურებების გამოყენებით.

3. წინამდებარე დირექტივა, ასევე სპეციალური დირექტივები არ არღვევს ევროპული გაერთიანების ან ეროვნულ დონეზე მიღებულ ღონისძიებებს, ევროპული გაერთიანების კანონმდებლობის შესაბამისად, ზოგადი ინტერესის მიზნების მისაღწევად, განსაკუთრებით, შინაარსის რეგულირებასა და აუდიოვიზუალურ პოლიტიკასთან დაკავშირებით.

3ა. ევროკავშირის წევრი სახელმწიფოების მიერ მიღებული ღონისძიებები საბოლოო მომხმარებლების დაშვებასთან ან მომსახურებების სარგებლობასთან, ასევე ელექტრონული საკომუნიკაციო ქსელების გამოყენებასთან დაკავშირებით, უნდა იცავდეს ფიზიკური პირების ფუნდამენტურ უფლებებსა და თავისუფლებას, ასევე უნდა იყოს გარანტირებული ადამიანის უფლებათა და ძირითად თავისუფლებათა დაცვის ევროპული კონვენციითა და ევროპული გაერთიანების კანონმდებლობის ზოგადი პრინციპებით.

 ნებისმიერი აღნიშნული ღონისძიება საბოლოო მომხმარებლის დაშვებასთან ან მომსახურების სარგებლობასთან, ასევე ელექტრონული საკომუნიკაციო ქსელების საშუალებით გამოყენებასთან დაკავშირებით, რაც ითვალისწინებს ფუნდამენტურ უფლებათა და თავისუფლებათა შეზღუდვას, შესაძლებელია განისაზღვროს მხოლოდ მათი მიზანშეწონილობის, პროპორციულობისა და აუცილებლობის შემთხვევაში დემოკრატიული საზოგადოების ფარგლებში, ხოლო მათი განხორციელება მოხდება სათანადო პროცედურული უსაფრთხოების ზომების საფუძველზე ადამიანის უფლებებათა და ძირითად თავისუფლებათა დაცვის შესახებ ევროპული კონვენციისა და ევროპული გაერთიანების კანონმდებლობის ზოგადი პრინციპების შესაბამისად, ეფექტური სამართლებრივი დაცვისა და სათანადო დამუშავების ჩათვლით. შესაბამისად, აღნიშნული ღონისძიებების მიღება უნდა მოხდეს უდანაშაულობის პრეზუმფციისა და პირადი ცხოვრების ხელშეუხებლობის უფლების დაცვით, გარანტირებული უნდა იქნას წინასწარი, სამართლიანი და მიუკერძოებელი პროცედურა, შესაბამისი პირის ან პირების მოსმენის უფლების ჩათვლით, რაც ექვემდებარება ადამიანის უფლებებათა და ძირითად თავისუფლებათა დაცვის შესახებ ევროპული კონვენციის შესაბამისად გადაუდებელ შემთხვევებში შესაბამისი პირობებისა და პროცედურული ოპერაციების განხორციელების საჭიროებას. გარანტირებული უნდა იქნას ეფექტური და დროულად სამართლებრივი მიმოხილვის უფლება.

4. წინამდებარე დირექტივა და სპეცაილური დირექტივები არ არღვევს №1999/5/EC დირექტივით გათვალისწინებულ დებულებებს.

5. წინამდებარე დირექტივა და სპეციალური დირექტივები არ არღვევს ევროპული გაერთიანების ფარგლებში საჯარო მობილურ საკომუნიკაციო ქსელებზე საერთაშორისო როუმინგთან დაკავშირებით განხორციელებულ ნებისმიერ სპეციალურ ღონისძებას.

მუხლი 2

**განმარტებები**

წინამდებარე დირექტივის მიზნებისთვის:

(ა) ‘ელექტრონული საკომუნიკაციო ქსელი’ ნიშნავს გადაცემის სისტემებს და, საჭიროების შემთხვევაში, დამისამართებისა და მარშრუტიზაციის მოწყობილობებსა და სხვა რესურსებს, ქსელური ელემენტების ჩათვლით, რომლებიც არ არის აქტიური და რომლებიც იძლევა სიგნალების გადაცემის საშუალებას ტელეგრაფის, რადიოს, ოპტიკური ან სხვა ელექტრომაგნიტური საშუალებებით, მათ შორის თანამგზავრული ქსელებით, ფიქსირებული (არხული და პაკეტური, ინტერნეტის ჩათვლით) და მიწისზედა მობილური ქსელებით, ელექტრო საკაბელო სისტემებით, იმის გათვალისწინებით, რომ მათი გამოყენება მოხდება გადამცემ სიგნალებთან, რადიო და სატელევიზიო მაუწყებლობისთვის განკუთვნილ ქსელებთან, საკაბელო სატელევიზიო ქსელებთან დაკავშირებით, გადმოცემული ინფორმაციის ტიპის მიუხედავად;

(ბ) „ტრანსნაციონალური ბაზრები" ნიშნავს 15(4) მუხლით გათვალისწინებულ ბაზრებს, რომლებიც მოიცავს ევროპულ გაერთიანებას ან ევროკავშირის ერთზე მეტ წევრ სახელმწიფოში განთავსებულ მის მნიშვნელოვან ნაწილს;

(გ) „ელექტრონული საკომუნიკაციო მომსახურება“ ნიშნავს მომსახურებას, რომლის გაწევაც ჩვეულებრივ ხდება ანაზღაურების სანაცვლოდ და შედგება სრულად ან ძირითადად ელექტრონულ საკომუნიკაციო ქსელებთან დაკავშირებით სიგნალების გადაცემისგან, სატელეკომუნიკაციო და გადაცემის მომსახურების ჩათვლით მაუწყებლობისთვის გამოყენებულ ქსელებში, თუმცა აღნიშნული არ ითვალისწინებს იმ მომსახურებებს, რომელიც უზრუნველყოფს ან ახორციელებს სარედაქციო კონტროლს გადაცემულ შინაარსზე, ელექტრონული საკომუნიკაციო ქსელებისა და მომსახურების გამოყენებით; იგი არ გულისხმობს საინფორმაციო საზოგადოებრივ მომსახურებას, როგორც ეს განსაზღვრულია №98/34/EC დირექტივის პირველ მუხლში, რომელიც არ ითვალისწინებს სრულად ან ძირითადად სიგნალების გადაცემას ელექტრონულ საკომუნიკაციო ქსელებზე;

(დ) „საჯარო საკომუნიკაციო ქსელი“ გულისხმობს ელექტრონულ საკომუნიკაციო ქსელს, რომელიც გამოიყენება სრულად ან ძირითადად საჯაროდ ხელმისაწვდომი ელექტრონული საკომუნიკაციო მომსახურების უზრუნველყოფის მიზნით, რაც ხელს უწყობს ინფორმაციის გადაცემას ქსელის საბოლოო პუნქტებს შორის;

(ე) „დაკავშირებული საშუალებები“ ნიშნავს დაკავშირებულ მომსახურებებს, ფიზიკურ ინფრასტრუქტურასა და ელექტრონულ საკომუნიკაციო ქსელთან ან/და ელექტრონულ საკომუნიკაციო მომსახურებასთან დაკავშირებულ სხვა საშუალებებსა და ელემენტებს, რომელიც უზრუნველყოფს ან/და ხელს უწყობს მომსახურებების გაწევას ქსელის ან/და მომსახურების მეშვეობით და ითვალისწინებს, სხვა პირობებთან ერთად, შენობებს ან შენობებში დაშვებას, შენობების სადენებს, ანტენებს, ანძებს და სხვა საყრდენ კონსტრუქციებს, გაყვანილობას, კაბელებს, ანძებს, ჭებსა და კარადებს;

(ე.ა) „დაკავშირებული საშუალებები“ ნიშნავს ელექტრონულ საკომუნიკაციო ქსელთან ან/და ელექტრონულ საკომუნიკაციო მომსახურებასთან დაკავშირებულ მომსახურებებს, რომლებიც უზრუნველყოფენ ან/და ხელს უწყობენ მომსახურების გაწევას ქსელის ან/და მომსახურების საშუალებით ან გააჩნია აღნიშნულის სისრულეში მოყვანის პოტენციალი და მოიცავს, სხვა პირობებთან ერთად, რიგ გადაცემას ან ეკვივალენტური ფუნქციების შემთავაზებელ სისტემებსა და ელექტრონული პროგრამების სახელმძღვანელოებს, ასევე სხვა მომსახურებებს, როგორიცაა იდენტიფიკაციის, ადგილმდებარეობისა და დასწრების მომსახურება;

(ვ) „პირობითი დაშვების სისტემა“ ნიშნავს ნებისმიერ ტექნიკურ ღონისძიებას ან/და უზრუნველყოფას, რომლის საშუალებითაც დაშვება დაცული რადიო და სატელევიზიო მაუწყებლობის სამსახურზე გარკვეული ფორმით სრულდება წინასწარი ინდივიდუალური ავტორიზაციის პირობითი სააბონენტო ან სხვა ფორმით;

(ზ) „ეროვნული მარეგულირებელი ორგანო“ ნიშნავს ორგანოს ან ორგანოებს, რომელთაც ეკისრებათ შესაბამისი გადასახდელები ევროკავშირის წევრ სახელმწიფოთა მიერ წინამდებარე დირექტივითა და სპეციალური დირექტივებით მინიჭებულ ნებისმიერ მარეგულირებელ დავალებებთან ერთად;

(თ) „მომხმარებელი“ ნიშნავს ნებისმიერ იურიდიულ ან ფიზიკურ პირს, რომელიც იყენებს ან მოითხოვს საჯაროდ ხელმისაწვდომ ელექტრონულ საკომუნიკაციო მომსახურებას;

(ი) „კლიენტი“ ნიშნავს ნებისმიერ ფიზიკურ პირს, რომელიც იყენებს ან მოითხოვს საჯაროდ ხელმისაწვდომ ელექტრონულ საკომუნიკაციო მომსახურებას იმ მიზნებისთვის, რაც სცდება მისი ვაჭრობის, ბიზნესისა თუ პროფესიის ფარგლებს;

(კ) „უნივერსალური მომსახურება“ ნიშნავს №2002/22/EC დირექტივით (უნივერსალური მომსახურების გაწევის შესახებ დირექტივით) გათვალისწინებულ განსაზღვრული ხარისხის მომსახურებების მინიმალურ კრებულს, რომელიც ხელმისაწვდომი იქნება ყოველი მომხმარებლისათვის, მიუხედავად მათი გეოგრაფიული მდებარეობისა და, კონკრეტული ეროვნული პირობების ფონზე, ხელმისაწვდომ ფასად;

(ლ) „აბონენტი“ ნიშნავს ნებისმიერ ფიზიკურ ან იურიდიულ პირს, რომელიც წარმოადგენს საჯაროდ ხელმისაწვდომი ელექტრონული საკომუნიკაციო მომსახურების პროვაიდერთან ასეთი მომსახურების მიწოდების მიზნით გაფორმებული ხელშეკრულების მხარეს;

(მ) „სპეციალური დირექტივები“ ნიშნავს №2002/20/EC დირექტივას (ავტორიზაციის შესახებ დირექტივა), №2002/19/EC დირექტივას (დაშვების მინიჭების შესახებ დირექტივა), №2002/22/EC დირექტივას (უნივერსალური მომსახურების გაწევის შესახებ დირექტივა) და ელექტრონული კომუნიკაციების სექტორში პერსონალური მონაცემების დამუშავებისა და პირადი ცხოვრების კონფიდენციალობის დაცვის შესახებ ევროპარლამენტისა და საბჭოს 2002 წლის 12 ივლისის №2002/58/EC დირექტივას (პირადი ცხოვრების კონფიდენციალობისა და ელექტრონული კომუნიკაციების შესახებ დირექტივა)\*;

(ნ) „ელექტრონული საკომუნიკაციო ქსელის უზრუნველყოფა“ ნიშნავს აღნიშნული ქსელის შექმნას, ოპერირებას, კონტროლს ან ხელმისაწვდომობას;

(ო) „საბოლოო მომხმარებელი“ ნიშნავს მომხმარებელს, რომელიც არ უზრუნველყოფს საკომუნიკაციო ქსელებს ან საჯაროდ ხელმისაწვდომ ელექტრონულ საკომუნიკაციო მომსახურებას;

(პ) „გაუმჯობესებული ციფრული სატელევიზიო მოწყობილობა“ ნიშნავს ტელევიზორის გადამყვანს, რომელიც განკუთვნილია ტელევიზორების ან ინტეგრირებული ციფრული ტელევიზორების დასაკავშირებლად, რომელთაც შეუძლიათ მიიღონ ციფრული ინტერაქტიული სატელევიზიო მომსახურებები;

(ჟ) „გამოყენებითი პროგრამის ინტერფეისი (API)“ ნიშნავს პროგრამულ ინტერფეისებს პროგრამებს შორის, რომლებიც ხელმისაწვდომი იქნება მაუწყებლების ან მომსახურების პროვაიდერების მიერ, ასევე რესურსებს - გაუმჯობესებულ ციფრულ სატელევიზიო მოწყობილობაში ციფრული სატელევიზიო და რადიო მომსახურების უზრუნველყოფის მიზნით;

(რ) „სპექტრის გამოყოფა“ ნიშნავს წარმოდგენილი სიხშირული სპექტრის განსაზღვრავს ერთი ან რამდენიმე ტიპის სატელეკომუნიკაციო სამსახურის მიერ გამოყენების მიზნით, საჭიროების შემთხვევაში, კონკრეტულ პირობებში;

\* ოფიციალური ჟურნალი L 201, 31.7.2002, გვ. 37.

(ს) „საზიანო ჩარევა“ ნიშნავს ჩარევას, რომელიც საფრთხეს შეუქმნის რადიო სანავიგაციო სისტემის ფუნქციონირებას ან სხვა უსაფრთხოების სისტემებს ან რაც მნიშვნელოვნად ამცირებს, არღვევს და განუწყვეტლივ აფერხებს საერთაშორისო, ევროპული გაერთიანების ან ეროვნული რეგულაციების თანახმად მომუშავე რადიოკომუნიკაციების მომსახურებებს;

 (ტ) „ზარი“ ნიშნავს საჯაროდ ხელმისაწვდომი ელექტრონული საკომუნიკაციო მომსახურების საშუალებით დამყარებულ კავშირს, რომელიც იძლევა ორმხრივი ხმოვანი კომუნიკაციის საშუალებას.

თავი II

**ეროვნული მარეგულირებელი ორგანოები**

მუხლი 3

**ეროვნული მარეგულირებელი ორგანოები**

1. ევროკავშირის წევრმა სახელმწიფოებმა უნდა უზრუნველყონ, რომ ეროვნული მარეგულირებელი ორგანოების მიერ წინამდებარე დირექტივისა და სპეციალური დირექტივების ფარგლებში მინიჭებული ყოველი დავალება სისრულეში იქნას მოყვანილი კომპეტენტური ორგანოს მიერ.

2. ევროკავშირის წევრმა სახელმწიფოებმა უნდა წარმოადგინონ ეროვნული მარეგულირებელი ორგანოების დამოუკიდებლობის გარანტია იმ ფაქტის უზრუნველყოფით, რომ ისინი იქნებიან სამართლებრივად განსხვავებული და ფუნქციონალურად დამოუკიდებელი ყველა იმ ორგანიზაციისგან, რომელიც უზრუნველყოფს ელექტრონულ საკომუნიკაციო ქსელებს, მოწყობილობასა თუ მომსახურებას. იმისათვის, რომ შეინარჩუნონ ელექტრონული საკომუნიკაციო ქსელების და/ან მომსახურების გამწევი ორგანიზაციების საკუთრება ან კონტროლი, ევროკავშირის წევრმა სახელმწიფოებმა უნდა უზრუნველყონ მარეგულირებელი ფუნქციის ეფექტურ სტრუქტურული გამიჯვნა საკუთრებასა თუ კონტროლთან დაკავშირებული საქმიანობისგან.

3. ევროკავშირის წევრმა სახელმწიფოებმა უნდა უზრუნველყონ, რომ ეროვნულმა მარეგულირებელმა ორგანოებმა სისრულეში მოიყვანონ მათ მიერ ნაკისრი უფლებამოსილება მიუკერძოებლად და გამჭვირვალედ. ევროკავშირის წევრმა სახელმწიფოებმა უნდა უზრუნველყონ, რომ ეროვნულ მარეგულირებელ ორგანოებს ჰქონდეთ სათანადო ფინანსური და ადამიანური რესურსები მათ მიმართ მინიჭებული დავალებების სისრულეში მოსაყვანად.

3ა. მე-4 და მე-5 პუნქტებით გათვალისწინებული პირობების დარღვევის გარეშე, ეროვნული მარეგულირებელი ორგანოები, რომლებიც პასუხს აგებენ *ex ante (წინასწარ)* ბაზრის რეგულირებაზე ან ორგანიზაციებს შორის არსებული დავის წინამდებარე დირექტივის მე-20 ან 21-ე მუხლის თანახმად გადაწყვეტაზე, იმოქმედებენ დამოუკიდებლად და არ მოიძიებენ ან მიიღებენ მითითებებს ნებისმიერი სხვა ორგანოსგან მათ მიმართ ევროპული გაერთიანების კანონმდებლობის კანონქვემდებარე ეროვნული აქტებით მინიჭებული დავალებების სისრულეში მოყვანასთან დაკავშირებით. აღნიშნული ხელს არ შეუშლის ეროვნული საკონსტიტუციო კანონის შესაბამისად მეთვალყურეობას. მხოლოდ მე-4 მუხლის თანახმად დაფუძნებულ სააპელაციო ორგანოებს ექნებათ უფლებამოსილება შეაჩერონ ეროვნული მარეგულირებელი ორგანოების მიერ წარმოდგენილი გადაწყვეტილებების სისრულეში მოყვანა.

 ევროკავშირის წევრმა სახელმწიფოებმა უნდა უზრუნველყონ, რომ ეროვნული მარეგულირებელი ორგანოს ხელმძღვანელი და, შესაბამისობის შემთხვევაში, კოლეგიალური ორგანოს წევრები, რომლებიც ასრულებენ აღნიშნულ ფუნქციას ეროვნული მარეგულირებელი ორგანოს ფარგლებში და გათვალისწინებულნი არიან პირველ ქვეპუნქტში ან მათი შემცვლელი პირები შესაძლებელია დათხოვნილ იქნან თანამდებობიდან მხოლოდ იმ შემთხვევაში, თუ ისინი ვეღარ ასრულებენ მათი ვალდებულებების სისრულეში მოსაყვანად აუცილებელ პირობებს, რაც წინასწარ იქნება წარმოდგენილი ეროვნული კანონმდებლობით. შესაბამისი ეროვნული მარეგულირებელი ორგანოს ხელმძღვანელის ან, საჭიროების შემთხვევაში, აღნიშნული ფუნქციის შემსრულებელი კოლეგიალური ორგანოს წევრების თანამდებობიდან გათავისუფლებასთან დაკავშირებით მიღებული გადაწყვეტილება უნდა გახდეს საჯარო მათი გათავისუფლებისთანავე. თანამდებობიდან გათავისუფლებული ეროვნული მარეგულირებელი ორგანოს ხელმძღვანელი ან, საჭიროების შემთხვევაში, აღნიშნული ფუნქციის შემსრულებელი კოლეგიალური ორგანოს წევრები მიიღებენ შეტყობინებას მიზეზების შესახებ და ისარგებლებენ მისი გამოქვეყნების მოთხოვნის უფლებით, თუ აღნიშნული არ შესრულდება სხვაგვარად, რა შემთხვევაშიც მოხდება მისი გამოქვეყნება.

 ევროკავშირის წევრმა სახელმწიფოებმა უნდა უზრუნველყონ, რომ პირველ ქვეპუნქტში გათვალისწინებულ ეროვნულ მარეგულირებელ ორგანოებს ჰქონდეთ ცალკე ბიუჯეტი. ბიუჯეტი უნდა იყოს საჯარო. ევროკავშირის წევრმა სახელმწიფოებმა აგრეთვე უნდა უზრუნველყონ, რომ ეროვნულ მარეგულირებელ ორგანოებს ჰქონდეთ სათანადო ფინანსური და ადამიანური რესურსები, რათა მისცეს მათ საშუალება მიიღონ აქტიური მონაწილეობა და შეიტანონ საკუთარი წვლილი ევროპის ელექტრონული კომუნიკაციების მარეგულირებელთა ორგანოში (BEREC)\*.

3ბ. ევროკავშირის წევრი სახელმწიფოები უზრუნველყოფენ, რომ BEREC-ის მიზნებს უფრო ვრცელი კოორდინირებისა და შესაბამისობის ხელშეწყობასთან დაკავშირებით აქტიურად დაუჭირონ მხარი შესაბამისმა ეროვნულმა მარეგულირებელმა ორგანოებმა.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* ევროპის ელექტრონული კომუნიკაციების მარეგულირებელთა ორგანოსა (BEREC) და აპარატის დაფუძნების შესახებ ევროპარლამენტისა და საბჭოს 2009 წლის 25 ნოემბრის (EC) №1211/2009 რეგლამენტი.

3გ. ევროკავშირის წევრი სახელმწიფოები უზრუნველყოფენ, რომ ეროვნულმა მარეგულირებელმა ორგანოებმა გაითვალისწინონ BEREC-ის მიერ წარმოდგენილი ზოგად დასკვნები და საერთო პოზიციები, მათ ეროვნულ ბაზრებთან დაკავშირებით გადაწყვეტილებების მიღებისას.

4. ევროკავშირის წევრმა სახელმწიფოებმა უნდა გამოაქვეყნონ ამოცანები, რომლებიც უნდა განხორციელდეს ეროვნული მარეგულირებელი ორგანოების მიერ ადვილად ხელმისაწვდომი ფორმით, განსაკუთრებით იმ შემთხვევებში, როდესაც აღნიშნული ამოცანის სისრულეში მოყვანა ევალება ერთზე მეტ ორგანოს. ევროკავშირის წევრმა სახელმწიფოებმა უნდა უზრუნველყონ, საჭიროების შემთხვევაში, აღნიშნულ ხელისუფლების ორგანოებს შორის კონსულტაციები და თანამშრომლობა, ასევე იმ ხელისუფლების ორგანოსა და ეროვნული ხელისუფლების ორგანოებს, შორის, რომლებსაც ევალებათ კონკურენციის შესახებ კანონის სისრულეში მოყვანა და ეროვნული ხელისუფლების ორგანოებს შორის, რომლებსაც ევალებათ სამომხმარებლო სამართლის სისრულეში მოყვანა, საერთო დაინტერესების საკითხებზე. იმ შემთხვევაში, თუ ერთზე მეტი ორგანო სარგებლობს აღნიშნული საკითხის გადაწყვეტის კომპეტენციით, ევროკავშირის წევრმა სახელმწიფოებმა უნდა უზრუნველყონ, რომ ყოველი ორგანოს მიმართ განსაზღვრული შესაბამისი ამოცანა გამოქვეყნდეს ადვილად ხელმისაწვდომი ფორმით.

5. ეროვნული მარეგულირებელი ორგანოები და ეროვნული კონკურენტი ხელისუფლების ორგანოები ვალდებულნი არიან მიაწოდონ ერთმანეთს ინფორმაცია, რომელიც აუცილებელი იქნება წინამდებარე დირექტივისა და სპეციალური დირექტივების დებულებების სისრულეში მოსაყვანად. გაცვლილ ინფორმაციასთან დაკავშირებით, მიმღებმა ორგანომ უნდა უზრუნველყოს კონფიდენციალობის იგივე დონეზე დაცვა, როგორც შემქმნელმა ორგანომ.

6. ევროკავშირის წევრმა სახელმწიფოებმა უნდა აცნობონ კომისიას ეროვნული მარეგულირებელი ორგანოების მიმართ წინამდებარე დირექტივითა და სპეციალური დირექტივებით მინიჭებული ყოველგვარი ამოცანისა და მათი შესაბამისი პასუხისმგებლობის შესახებ.

მუხლი 4

**გასაჩივრების უფლება**

1. ევროკავშირის წევრმა სახელმწიფოებმა უნდა უზრუნველყონ ეფექტური მექანიზმების არსებობა ეროვნულ დონეზე, რომლის თანახმადაც ნებისმიერ მომხმარებელს ან ორგანიზაციას, რომელიც უზრუნველყოფს ელექტრონულ საკომუნიკაციო ქსელებსა და/ან მომსახურებას და რომელსაც მიადგება უარყოფითი გავლენა ეროვნული მარეგულირებელი ორგანოს მიერ მიღებული გადაწყვეტილებით, უფლება აქვს გაასაჩივროს აღნიშნული გადაწყვეტილება სააპელაციო ორგანოში, რომელი დამოუკიდებელი იქნება შესაბამისი მხარეების ზეგავლენისგან. აღნიშნულ ორგანოს, რომელიც შეიძლება წარმოადგენდეს სასამართლოს, უფლება აქვს ჩაატაროს შესაბამისი ექსპერტიზა, რათა ხელი შეუწყოს მისი ფუნქციების ჯეროვნად შესრულებას. ევროკავშირის წევრმა სახელმწიფოებმა უნდა უზრუნველყონ, რომ საქმის უპირატესობები ჯეროვნად იქნას მიღებული მხედველობაში და რომ არსებობდეს გასაჩივრების ეფექტური მექანიზმი.

გასაჩივრების შედეგის მიღების პროცესში, ეროვნული მარეგულირებელი ორგანოს მიერ მიღებულ გადაწყვეტილებას ექნება კანონიერი ძალა, თუ სააპელაციო ორგანო სხვაგვარად არ გადაწყვეტს.

2. იმ შემთხვევაში, თუ პირველი პუნქტით გათვალისწინებული სააპელაციო ორგანო არ წარმოადგენს სასამართლოს, ყოველთვის უნდა იქნას მითითებული მისი გადაწყვეტილების მიღების მიზეზები. გარდა ამისა, ასეთ შემთხვევაში, მისი გადაწყვეტილება ექვემდებარება გადასინჯვას სასამართლოს ან ტრიბუნალს მიერ შეთანხმების 234-ე მუხლის მნიშვნელობის ფარგლებში.

3. ევროკავშირის წევრი სახელმწიფოები შეაგროვებენ ინფორმაციას საჩივრების საგნის, საჩივართან დაკავშირებული მოთხოვნების რაოდენობის, გასაჩივრების პროცესის ხანგრძლივობისა და გადაწყვეტილებების რაოდენობის შესახებ შუალედური ღონისძიებების მიღების მიზნით. ევროკავშირის წევრი სახელმწიფოები წარუდგენენ აღნიშნულ ინფორმაციას კომისიას და BEREC-ს ნებისმიერი მათგანისგან დასაბუთებული მოთხოვნის მიღების შემდგომ.

მუხლი 5

**ინფორმაციის მიწოდება**

1. ევროკავშირის წევრმა სახელმწიფოებმა უნდა უზრუნველყონ, რომ ორგანიზაციებმა, რომლებიც ეწევიან ელექტრონულ საკომუნიკაციო ქსელებსა და მომსახურებს, წარმოადგინონ ყოველგვარი ინფორმაცია, მათ შორის, ფინანსური ინფორმაცია, რაც აუცილებელი იქნება ეროვნული მარეგულირებელი ორგანოებისთვის, რათა იმოქმედონ სათანადო დებულებების ან წინამდებარე დირექტივისა და სპეციალური დირექტივების ფარგლებში მიღებული გადაწყვეტილებების შესაბამისად. კერძოდ, ეროვნული მარეგულირებელი ორგანოები უნდა სარგებლობდნენ უფლებამოსილებით, მოსთხოვონ ორგანიზაციებს ინფორმაციის წარდგენა სამომავლო ქსელსა თუ მომსახურებასთან დაკავშირებით, რომელმაც შესაძლებელია მოახდინოს გავლენა მათ მიერ კონკურენტების მიმართ მიწოდებულ საბითუმო მომსახურებაზე. საბითუმო ბაზრებზე მნიშვნელოვანი საბაზრო უფლებამოსილების მქონე ორგანიზაციებს შესაძლებელია ასევე მოეთხოვოთ ბუღალტრული არღიცხვის შესახებ მონაცემების წარდგენა საცალო ბაზრებთან მიმართებით, რომლებიც დაკავშირებულნი არიან საბითუმო ბაზრებთან.

ორგანიზაციებმა უნდა წარმოადგინონ აღნიშნული ინფორმაცია დაუყოვნებლივ, მოთხოვნისთანავე და ეროვნული მარეგულირებელი ორგანოს მიერ მოთხოვნილი ვადების და დეტალების დაცვით. ეროვნული მარეგულირებელი ორგანოს მიერ მოთხოვნილი ინფორმაცია უნდა იყოს აღნიშნული ამოცანის შესრულების პროპორციული. ეროვნული მარეგულირებელი ორგანო ვალდებულია წარმოადგინოს მის მიერ ინფორმაციის მოთხოვნის მიზეზი და დაამუშავოს ინფორმაცია მე-3 პუნქტის თანახმად.

2. ევროკავშირის წევრმა სახელმწიფოებმა უნდა უზრუნველყონ, რომ ეროვნულმა მარეგულირებელმა ორგანოებმა მიაწოდონ კომისიას, მისი სათანადოდ დასაბუთებული მოთხოვნის მიღების საფუძველზე, მისთვის საჭირო ინფორმაცია შეთანხმების ფარგლებში მის მიერ ნაკისრი ამოცანების სისრულეში მოსაყვანად. კომისიის მიერ მოთხოვნილი ინფორმაცია უნდა იყოს აღნიშნული ამოცანების სისრულეში მოყვანის პროპორციული. იმ შემთხვევაში, თუ მოწოდებული ინფორმაციის ეხება ორგანიზაციების მიერ ადრე მიწოდებულ ინფორმაციას ეროვნული მარეგულირებელი ორგანოს თხოვნით, აღნიშნულ ორგანიზაციას უნდა მიეწოდოს ინფორმაცია ამის შესახებ. იმდენად, რამდენადაც აუცილებელია, და თუ ორგანო, რომელიც წარმოადგენს ინფორმაციას, გააკეთებს მკაფიო და დასაბუთებულ საპირისპირო მოთხოვნას, კომისია მოახდენს მოწოდებული ინფორმაციის ხელმისაწვდომობას სხვა ორგანოს მიმართ ევროკავშირის სხვა წევრ სახელმწიფოში.

მე-3 პუნქტის მოთხოვნების გათვალისწინებით, ევროკავშირის წევრმა სახელმწიფოებმა უნდა უზრუნველყონ, რომ ერთი ეროვნული მარეგულირებელი ორგანოს მიმართ მიწოდებული ინფორმაცია შეიძლება ხელმისაწვდომი იყოს სხვა ასეთი ორგანოს მიმართ ევროკავშირის იმავე ან სხვა წევრ სახელმწიფოში, დასაბუთებული მოთხოვნის მიწოდების შემდეგ, რაც აუცილებელი იქნება იმისათვის, რომ აღნიშნულ ორგანის მიეცეს მის მიერ ევროპული გაერთიანების კანონმდებლობის თანახმად ნაკისრი მოვალეობების შესრულებას უფლებამოსილება.

3. იმ შემთხვევაში, თუ ინფორმაცია ითვლება კონფიდენციალურად ეროვნული მარეგულირებელი ორგანოს მიერ ბიზნესის კონფიდენციალობის შესახებ ევროპული გაერთიანებისა და ეროვნული წესების თანახმად, კომისიამ და ეროვნულმა მარეგულირებელმა ორგანოებმა უნდა უზრუნველყონ მისი კონფიდენციალობის დაცვა.

4. ევროკავშირის წევრმა სახელმწიფოებმა უნდა უზრუნველყონ, რომ ინფორმაციაზე საჯარო დაშვების შესახებ ეროვნული წესებისა და ბიზნესის კონფიდენციალობის შესახებ ევროპული გაერთიანებისა და ეროვნული წესების დაცვით მოქმედების გზით, ეროვნულმა მარეგულირებელმა ორგანოებმა გამოაქვეყნონ ისეთი ინფორმაცია, რაც ხელს შეუწყობს ღია და კონკურენტული ბაზრის ჩამოყალიბებას.

5. ეროვნული მარეგულირებელი ორგანოები გამოაქვეყნებენ მე-4 პუნქტით გათვალისწინებულ ინფორმაციაზე საჯარო დაშვების პირობებს, აღნიშნული დაშვების უფლების მიღების პროცედურების ჩათვლით.

მუხლი 6

**კონსულტაცია და გამჭვირვალობის მექანიზმი**

გარდა მე-7(6), მე-20 ან 21-ე მუხლებით გათვალისწინებული შემთხვევებისა, ევროკავშირის წევრმა სახელმწიფოებმა უნდა უზრუნველყონ, რომ იმ შემთხვევაში, თუ ეროვნული მარეგულირებელი ორგანოები აპირებენ შესაბამისი ზომების მიღებას წინამდებარე დირექტივის ან სპეციალური დირექტივების შესაბამისად, ან თუ აპირებენ შეზღუდვების დაწესებას 9(3) და 9(4) მუხლების შესაბამისად, რომელიც მნიშვნელოვან გავლენას მოახდენს შესაბამის ბაზარზე, ისინი მიანიჭებენ დაინტერესებულ მხარეებს პროექტთან დაკავშირებით შენიშვნების გაკეთების შესაძლებლობას გონივრულ ვადაში.

ეროვნულმა მარეგულირებელმა ორგანოებმა უნდა გამოაქვეყნონ მათი ეროვნული საკონსულტაციო პროცედურები.

ევროკავშირის წევრმა სახელმწიფოებმა უნდა უზრუნველყონ ერთიანი საინფორმაციო პუნქტის დაფუძნება, რომლის მეშვეობითაც შესაძლებელი იქნება ყველა მიმდინარე კონსულტაციასთან დაშვება.

კონსულტაციის გაწევის პროცედურის შედეგები უნდა იყოს საჯაროდ ხელმისაწვდომი ეროვნული მარეგულირებელი ორგანოს მიერ, გარდა იმ შემთხვევისა, თუ აღნიშნული წარმოადგენს კონფიდენციალურ ინფორმაციას ბიზნესის კონფიდენციალობის შესახებ ევროპული გაერთიანებისა და ეროვნული კანონმდებლობის თანახმად.

მუხლი 7

**შიდა ბაზრის კონსოლიდირება ელექტრონულ კომუნიკაციასთან დაკავშირებით**

1. წინამდებარე დირექტივითა და განსაკუთრებული დირექტივებით ნაკისრი დავალებების სისრულეში მოყვანისას, ეროვნული მარეგულირებელი ორგანოები მხედველობაში მიიღებენ მე-8 მუხლით გათვალისწინებულ მიზნებს იმდენად, რამდენადაც ისინი ეხება შიდა ბაზრის ფუნქციონირებას.

2. ეროვნული მარეგულირებელი ორგანოები ხელს შეუწყობენ შიდა ბაზრის განვითარებას ერთმანეთთან, ასევე კომისიასა და BEREC-თან გამჭვირვალედ თანამშრომლობის გზით, რათა უზრუნველყონ ევროკავშირის ყველა წევრ სახელმწიფოში წინამდებარე დირექტივითა და სპეციალური დირექტივებით გათვალისწინებული დებულებების ჯეროვნად გამოყენება. აღნიშნული მიზნით, ისინი ითანამშრომლებენ კომისიასა და BEREC-თან ინსტრუმენტების და ანაზღაურების საშუალებების იმ ტიპების განსაზღვრის მიზნით, რომლებიც ყველაზე უკეთ შეეფერება სიტუაციების კონკრეტულ ტიპს ბაზარზე.

3. გარდა მე-6 მუხლით გათვალისწინებული კონსულტაციის დასრულებისთანავე, 7ბ მუხლის თანახმად მიღებულ რეკომენდაციებში ან დირექტივებში სხვაგვარად განსაზღვრული შემთხვევებისა, როდესაც ეროვნული მარეგულირებელი ორგანო აპირებს სისრულეში მოიყვანოს ღონისძიება, რომელიც:

(ა) წარმოდგენილია წინამდებარე დირექტივის მე-15 ან მე-16 მუხლის ან №2002/19/EC დირექტივის (დაშვების შესახებ დირექტივის) მე-5 და მე-8 მუხლის ფარგლებში; და

(ბ) იმოქმედებდა ევროკავშირის წევრ სახელმწიფოებს შორის არსებულ ვაჭრობაზე,

იგი ვალდებული იქნება წარუდგინოს ღონისძიებების პროექტი კომისიას, BEREC-სა და ეროვნულ მარეგულირებელ ორგანოებს ევროკავშირის სხვა წევრ სახელმწიფოებში, იმ დასაბუთებასთან ერთად, რომელსაც ეფუძნება აღნიშნული ღონისძიება, მე-5(3) მუხლის შესაბამისად, და აცნობოს კომისიას და სხვა ეროვნულ მარეგულირებელ ორგანოს აღნიშნულის შესახებ. ეროვნულ მარეგულირებელ ორგანოებს, BEREC-სა და კომისიის შეუძლია წარმოადგინოს შენიშვნები შესაბამისი ეროვნული მარეგულირებელი ორგანოს მიმართ მხოლოდ ერთი თვის განმავლობაში. აღნიშნული ერთთვიანი პერიოდში არ ექვემდებარება გაგრძელებას.

4. იმ შემთხვევაში, თუ მე-3 პუნქტით გათვალისწინებული ღონისძიების მიზანია:

(ა) შესაბამისი ბაზრის განსაზღვრა, რომელიც განსხვავდება რეკომენდაციით განსაზღვრული ბაზრებისგან 15(1) მუხლის შესაბამისად, ან

(ბ) გადაწყვეტილების მიღება დანიშნოს თუ არა მნიშვნელოვანი საბაზრო ძალაუფლების მქონე ორგანიზაცია, როგორც ინდივიდუალურად, ასევე სხვებთან ერთად, მე-16(3), (4) ან (5) მუხლის შესაბამისად,

და იმოქმედებდა ევროკავშირის წევრ სახელმწიფოებს შორის არსებულ ვაჭრობაზე და კომისიამ მიუთითა ეროვნულ მარეგულირებელ ორგანოს, რომ იგი თვლის, რომ ღონისძიებების პროექტი შეუქმნის დაბრკოლებას ერთიან ბაზარს ან თუ მას გააჩნია სერიოზული ეჭვი ევროპული გაერთიანების კანონმდებლობასთან და კერძოდ მე-8 მუხლით გათვალისწინებულ მიზნებთან მისი თავსებადობასთან დაკავშირებით, მაშინ ღონისძიებების პროექტი არ უნდა იქნას მიღებული შემდგომი ორი თვის განმავლობაში. აღნიშნული პერიოდში არ ექვედებარება გაგრძელებას. კომისიამ უნდა შეატყობინოს ევროკავშირის სხვა წევრ სახელმწიფოებს მისი შენიშვნების შესახებ მოცემულ შემთხვევაში.

5. მე-4 პუნქტით გათვალისწინებული ორთვიანი ვადის განმავლობაში, კომისიას შეუძლია:

(ა) მიიღოს გადაწყვეტილება, ეროვნული მარეგულირებელი ორგანოებისგან ღონისძიების პროექტის გამოთხოვასთან დაკავშრიებით, და/ან

(ბ) მიიღოს გადაწყვეტილება მე-4 პუნქტით გათვალისწინებული ღონისძიებების პროექტზე მისი შენიშვნების მოხსნასთან დაკავშირებით.

კომისია მაქსიმალურად გაითვალისწინებს BEREC-ის დასკვნას გადაწყვეტილების გაცემამდე. გადაწყვეტილებას თან უნდა ახლდეს დეტალური და ობიექტური ანალიზი იმისა, თუ რატომ თვლის კომისია, რომ არ უნდა იქნას მიღებული ღონისძიებების პროექტი, ღონისძიებების პროექტში ცვლილებების შეტანასთან დაკავშირებით კონკრეტულ წინადადებებთან ერთად.

6. იმ შემთხვევაში, თუ კომისიამ მიიღო გადაწყვეტილება მე-5 პუნქტის შესაბამისად, რაც მოითხოვს ეროვნული მარეგულირებელი ორგანოსგან ღონისძიებების პროექტის ამოღებას, ეროვნული მარეგულირებელი ორგანო ვალდებულია შეცვალოს ან გააუქმოს ღონისძიებების პროექტი კომისიის მიერ გადაწყვეტილების მიღებიდან ექვსი თვის განმავლობაში. ღონისძიებების პროექტის შეცვლის შემთხვევაში, ეროვნული მარეგულირებელი ორგანო იღებს ვალდებულებას გაუწიოს საჯარო კონსულტაცია, მე-6 მუხლით გათვალისწინებული პროცედურების თანახმად და ხელახლა აცნობოს ღონისძიებების შესწორებული პროექტი კომისიას მე-3 პუნქტით გათვალისწინებული დებულებების შესაბამისად.

7. შესაბამისი ეროვნული მარეგულირებელი ორგანო ვალდებულია მიიღოს მხედველობაში სხვა ეროვნული მარეგულირებელი ორგანოების, BEREC-ისა და კომისიის მიერ წარმოდგენილი კომენტარები და შეუძლია, გარდა მე-4 და მე-5 (ა) მუხლებით გათვალისწინებული შემთხვევებისა, მიიღოს შედეგად წარმოდგენილი ღონისძიებების პროექტი და შეატყობინოს კომისიას.

8. ეროვნული მარეგულირებელი ორგანოს აცნობებს კომისიას და BEREC-ს ყოველგვარი მიღებული საბოლოო ზომების შესახებ, რომლებიც წარმოდგენილი იქნება მე-7(3)(ა) და (ბ) მუხლების ფარგლებში.

9. გამონაკლის შემთხვევებში, როდესაც ეროვნული მარეგულირებელი ორგანო ჩათვლის, რომ არსებობს მოქმედების გადაუდებელი აუცილებლობა, რათა უზრუნველყოს სათანადო კონკურენცია და დაიცვას მომხმარებელთა ინტერესები მე-3 და მე-4 პუნქტებით გათვალისწინებული პროცედურებიდან ნაწილობრივი გადახვევის გზით, მან დაუყოვნებლივ უნდა მიიღოს პროპორციული და პირობითი ზომები. იგი ვალდებულია დაუყოვნებლივ შეატყობინოს აღნიშნული ზომების შესახებ, სრული მიზნით, კომისიას, სხვა ეროვნული მარეგულირებელი ორგანოსა და BEREC-ს. ეროვნული მარეგულირებელი ორგანოს მიერ წარმოდგენილი გადაწყვეტილება აღნიშნული ღონისძიებების მუდმივასთან ან იმ დროის განმავლობაში შესრულებასთან დაკავშირებით, რომლის განმავლობაშიც მოქმედებს, ექვემდებარება მე-3 და მე-4 მუხლებით გათვალისწინებულ პირობებს.

მუხლი 7ა

**ანაზღაურების საშუალებების თანმიმდევრული გამოყენების პროცედურები**

1. იმ შემთხვევაში, მე-7(3) მუხლით გათვალისწინებული ღონისძიების მიზანს წარმოადგენს ოპერატორის ვალდებულებები დაკისრება, მათში ცვლილების შეტანა ან გაუქმება მე-16 მუხლის გამოყენებისას, №2002/19/EC დირექტივის (დაშვების შესახებ დირექტივის) მე-5 მუხლსა და 9-13 მუხლებთან ერთად, ასევე №2002/22/EC დირექტივის (უნივერსალური მომსახურების შესახებ დირექტივის) მე-17 მუხლთან ერთად, კომისიას შეუძლია, წინამდებარე დირექტივის 7(3) მუხლით გათვალისწინებული ერთთვიანი პერიოდის განმავლობაში, აცნობოს ეროვნულ მარეგულირებელ ორგანოსა და BEREC-ს ის მიზეზები, რომელთა გამოც იგი თვლის, რომ ღონისძიებების პროექტი დაბრკოლებას შექუმნის ერთიან ბაზარს ან გააჩნია სერიოზული ეჭვი მისი თავსებადობასთან დაკავშირებით ევროპული გაერთიანების კანონმდებლობასთან. ასეთ შემთხვევაში, ღონისძიებების პროექტი არ უნდა დამტკიცდეს შემდგომი კომისიის შეტყობინებიდან სამ თვეში.

ასეთი შეტყობინების არარსებობის შემთხვევაში, შესაბამის ეროვნულ მარეგულირებელ ორგანოს შეუძლია მიიღოს ღონისძიებების პროექტი, კომისიის, BEREC-ისა თუ ნებისმიერი სხვა მარეგულირებელი ეროვნული ორგანოს მიერ წარმოდგენილი შენიშვნების მხედველობაში მიღებით.

2. პირველ პუნქტით გათვალისწინებული სამი თვის განმავლობაში, კომისია, BEREC და ეროვნული მარეგულირებელი ორგანო ითანამშრომლებენ მჭიდროდ, რათა განსაზღვრონ ყველაზე შესაბამისი და ეფექტური ღონისძიება მე-8 მუხლით გათვალისწინებული მიზნების ფონზე, პარალელურად ბაზრის მონაწილეების მოსაზრებებისა და თანმიმდევრული მარეგულირებელი პრაქტიკის დანერგვის აუცილებლობის მხედველობაში მიღებით.

3. პირველ პუნქტში მითითებული სამითვიამი პერიოდის დაწყებიდან ექვსი კვირის განმავლობაში, BEREC, მისი კომპონენტის წევრების უმრავლესობის სახით მოქმედების გზით, წარმოადგენს დასკვნას პირველი პუნქტით გათვალისწინებული კომისიის შეტყობინებასთან დაკავშირებით, რომელშიც მითითებული იქნება, მიიჩნევს თუ არა იგი, რომ ღონისძიებების პროექტი უნდა შესწორდეს ან გაუქმდეს და, საჭიროების შემთხვევაში, უზრუნველყოს კონკრეტული წინადადებები აღნიშნულთან დაკავშირებით. აღნიშნული დასკვნა უნდა დასაბუთდეს და გახდეს საჯარო.

4. იმ შემთხვევაში, თუ მისი აზრით, BEREC იზიარებს კომისიის სერიოზულ ეჭვს, იგი მჭიდროდ ითანამშრომლებს ეროვნულ მარეგულირებელ ორგანოსთან ყველაზე შესაბამისი და ეფექტური ღონისძიების იდენტიფიცირების მიზნით. პირველი პუნქტით გათვალისწინებული სამთვიანი პერიოდის დასრულებადე, ეროვნულ მარეგულირებელ ორგანოს შეუძლია:

(ა) შეცვალოს ან გააუქმოს მისი ღონისძიებების პროექტი, პირველი პუნქტით გათვალისწინებული კომისიის შეტყობინებისა და BEREC-ის დასკვნისა და კონსულტაციის მხედველობაში მიღებით;

(ბ) შეიმუშაოს მისი ღონისძიებების პროექტი.

5. იმ შემთხვევაში, თუ BEREC არ იზიარებს კომისიის სერიოზულ ეჭვებს ან არ გასცემს დასკვნას, ან იმ შემთხვევაში, თუ ეროვნული მარეგულირებელი ორგანო ცვლის და წარმოადგენს მისი ღონისძიებების პროექტს მე-4 პუნქტის თანახმად, კომისიას შეუძლია, პირველი პუნქტით გათვალისწინებული სამთვიანი პერიოდის დასრულებიდან ერთი თვის ვადაში და BEREC-ის მიერ წარმოდგენილი დასკვნის მხედველობაში მიღებით:

(ა) გასცეს რეკომენდაცია, რომლითაც მოითხოვს ეროვნული მარეგულირებელი ორგანოსგან ღონისძიებების პროექტის შეცვლას ან გაუქმებას, აღნიშნულთან დაკავშირებით კონკრეტული წინადადებებისა მისი რეკომენდაციის დასაბუთების მიზეზების ჩათვლით, განსაკუთრებით იმ შემთხვევაში, როდესაც BEREC არ იზიარებს კომისიის სერიოზულ ეჭვს;

(ბ) მიიღოს გადაწყვეტილება პირველი პუნქტით გათვალისწინებული შენიშვნის გაუქმების შესახებ.

6. კომისიის მიერ 5(ა) პუნქტის შესაბამისად რეკომენდაციის გაცემიდან ან 5(ბ) პუნქტის შესაბამისად მისი შენიშვნის გაუქმებიდან ერთი თვის ვადაში, შესაბამისი ეროვნული მარეგულირებელი ორგანო აცნობებს კომისიას და BEREC-ს მიღებულ საბოლოო ღონისძიებას.

აღნიშნული ვადა შეიძლება გაგრძელდეს, რათა საშუალება მიეცეს ეროვნულ მარეგულირებელ ორგანოს წარმოადგინოს საჯარო კონსულტაცია მე-6 მუხლის შესაბამისად.

7. იმ შემთხვევაში, თუ ეროვნული მარეგულირებელი ორგანოს გადაწყვეტს, რომ არ უნდა შეიცვალოს ან გაუქმდეს 5(ა) პუნქტის თანახმად გაცემული რეკომენდაციების საფუძველზე შემუშავებული ღონისძიებების პროექტი, იგი ვალდებულია, უზრუნველყოს აღნიშნულის დასაბუთება.

8. ეროვნულ მარეგულირებელ ორგანოს შეუძლია გამოითხოვოს შეთავაზებული ღონისძიებების პროექტი პროცედურის ნებისმიერ ეტაპზე.

მულიხ 7ბ

**კანონქვემდებარე აქტები**

1. საჯარო კონსულტაციისა და ეროვნულ მარეგულირებელ ორგანოებთან კონსულტაციების გავლის შემდგომ, ასევე BEREC-ის მოსაზრების მხედველობაში მიღებით, კომისია უფლებამოსილია მიიღოს რეკომენდაციები ან/და სახელმძღვანელო პრინციპები მე-7 მუხლთან დაკავშირებით, რომელიც განსაზღვრავს ფორმას, შინაარსსა და დეტალურობის დონეს, რაც წარმოდგენილი უნდა იყოს 7(3) მუხლის შესაბამისად მოთხოვნილ შეტყობინებებში, გარემოებებს, რომელშიც შეტყობინებები არ იქნება საჭირო, და ვადების გაანგარიშებს.

2. პირველი პუნქტით გათვალისწინებული ღონისძიებები მიღებულ უნდა იქნას 22(2) მუხლში მითითებული საკონსულტაციო პროცედურის შესაბამისად.

თავი III

**ეროვნული მარეგულირებელი ორგანოების ამოცანები**

მუხლი 8

**პოლიტიკის მიზნები და მარეგულირებელი პრინციპები**

1. ევროკავშირის წევრმა სახელმწიფოებმა უნდა უზრუნველყონ, რომ წინამდებარე დირექტივითა და სპეციალური დირექტივებით გათვალისწინებული მარეგულირებელი ამოცანების განხორციელებისას, ეროვნულმა მარეგულირებელმა ორგანოებმა დაიცვან ყოველგვარი გონივრული ზომა, რომლებიც გათვალისწინებული იქნება მე-2, მე-3 და მე-4 მუხლებში მითითებული მიზნების მისაღწევად. აღნიშნული ღონისძიებები უნდა იყოს მოცემული მიზნების პროპორციული.

რადიოსიხშირულ რესურსებთან დაკავშირებით მე-9 მუხლით სხვაგვარად გათვალისწინებული შემთხვევების გარდა, ევროკავშირის წევრმა სახელმწიფოებმა მხედველობაში უნდა მიიღონ რეგლამენტების ტექნოლოგიურად ნეიტრალური სახით წარდგენის მიზანშეწონილობა და უნდა უზრუნველყონ, რომ წინამდებარე დირექტივითა და სპეციალური დირექტივებით გათვალისწინებული მარეგულირებელი ამოცანების განხორციელებისას, კერძოდ, კი ეფექტური კონკურენციის უზრუნველყოფისას, მარეგულირებელმა ეროვნულმა ორგანოებმა იმოქმედონ შესაბამისად.

ეროვნულმა მარეგულირებელმა ორგანოებმა შეიძლება შეიტანონ თავიანთი წვლილი საკუთარი კომპეტენციის ფარგლებში, რათა უზრუნველყონ იმ პოლიტიკის სისრულეში მოყვანა, რომელიც მიზნად ისახავს კულტურული და ენობრივი მრავალფეროვნების, აგრეთვე მედია პლურალიზმის ხელშეწყობას.

2. ეროვნული მარეგულირებელი ორგანოები ხელს შეუწყობენ კონკურენციას ელექტრონული საკომუნიკაციო ქსელების, ელექტრონული საკომუნიკაციო მომსახურების და მასთან დაკავშირებული საშუალებებისა და მომსახურების უზრუნველყოფისას, *მათ შორის*:

(ა) იმ ფაქტის ხელშეწყობის მიზნით, რომ მომხმარებლებმა, მათ შორის შეზღუდული შესაძლებლობების მქონე პირებმა მიიღონ მაქსიმალური სარგებელი არჩევანის, ფასისა და ხარისხის თვალსაზრისით;

(ბ) იმ ფაქტის უზრუნველსაყოფად, რომ ადგილი არ აქვს კონკურენციის დამახინჯებას ან შეზღუდვას ელექტრონული კომუნიკაციების სექტორში, კონტენტის გადაცემის ჩათვლით;

(გ) [გაუქმებულია №2009/140/EC დირექტივით];

(დ) რადიოსიხშირული და ნუმერაციის რესურსის ეფექტური გამოყენებისს და მართვის ხელშეწყობის მიზნით.

3. ეროვნული მარეგულირებელი ორგანოები ხელს შეუწყობს შიდა ბაზრის განვითარებას, *მათ შორის:*

(ა) აღმოფხვრის დარჩენილ დაბრკოლებებს ელექტრონული საკომუნიკაციო ქსელების, დაკავშირებული საშუალებებისა და მომსახურებების, ასევე ევროპის დონეზე ელექტრონული საკომუნიკაციო მომსახურების უზრუნველყოფასთან დაკავშირებით;

(ბ) ხელს შეუწყობს ტრანსევროპული ქსელების შექმნასა და განვითარებას და პან-ევროპული მომსახურებების თავსებადობას და ორმხრივ კავშირს;

(გ) [გაუქმებულია №2009/140/EC დირექტივით];

(დ) ერთმანეთთან, კომისიასა და BEREC-თან თანამშრომლობას, რათა ხელი შეუწყოს თანმიმდევრული მარეგულირებელი პრაქტიკის განვითარებას და წინამედბარე დირექტივისა და განსაკუთრებული დირექტივების თანმიმდევრული გამოყენებას.

4. ეროვნული მარეგულირებელი ორგანოები ხელს შეუწყობენ ევროკავშირის მოქალაქეთა ინტერესების სისრულეში მოყვანას, *მათ შორის*:

(ა) უზრუნველყოფენ ყოველი მოქალაქის დაშვებას №2002/22/EC დირექტივით გათვალისწინებულ უნივერსალურ მომსახურებასთან (უნივერსალური მომსახურების შესახებ დირექტივა);

(ბ) უზრუნველყოფენ მომხმარებელთა დაცვის მაღალ დონეს მიმწოდებლებთან ურთიერთობაში, კერძოდ, მოახდენენ იმ ორგანოს მიერ დავების მოგვარების მარტივი და იაფი პროცედურების ხელმისაწვდომობას, რომელიც იქნება დამოუკიდებელი შესაბამისი მხარეებისგან;

(გ) შეიტანენ საკუთარ წვლილს პერსონალური მონაცემების და პირადი ცხოვრების ხელშეუხებლობის მაღალ დონეზე დაცვაში;

(დ) ხელს შეუწყობენ ზუსტი ინფორმაციის უზრუნველყოფას, კერძოდ, მოითხოვენ ტარიფებისა და პირობების გამჭვირვალობას საჯაროდ ხელმისაწვდომი ელექტრონული საკომუნიკაციო მომსახურების გამოყენებით;

(ე) განიხილავენ კონკრეტული სოციალური ჯგუფების, კერძოდ, შეზღუდული შესაძლებლობების მქონე პირების, ხანდაზმულებისა და სპეციალური საჭიროებების მქონე პირების მოთხოვნებს;

(ვ) უზრუნველყოფენ, რომ შენარჩუნებული იქნას საკომუნიკაციო ქსელების მთლიანობა და უსაფრთხოება;

(ზ) ხელს შეუწყობენ საბოლოო მომხმარებლების დაშვებისა და ინფორმაციის განაწილების ან მათი არჩევანის შესაბამისი აპლიკაციებისა და მომსახურებების მართვის შესაძლებლობას.

5. ეროვნული მარეგულირებელი ორგანოები ვალდებულნი არიან, მე-2, მე-3 და მე-4 მუხლებით გათვალისწინებული პოლიტიკის მიზნების სისრულეში მოყვანისას, მიმართონ ობიექტურ, გამჭვირვალე, დისკრიმინაციასთან შეუსაბამო და პროპორციულ მარეგულირებელ პრინციპებს, *მათ შორის:*

(ა) ხელი შეუწყონ მარეგულირებელ პროგნოზირებადობას თანმიმდევრული მარეგულირებელი მიდგომის უზრუნველყოფის გზით შესაბამისი მიმოხილვის პერიოდებში;

(ბ) უზრუნველყონ, რომ მსგავს სიტუაციებში ადგილი არ ჰქონდეს დისკრიმინაციას ელექტრონული საკომუნიკაციო ქსელებისა და მომსახურებების გამწევი ორგანიზაციების მიმართ;

(გ) დაიცვან კონკურენცია მომხმარებელთა სასარგებლოდ და ხელი შეუწყონ, საჭიროების შემთხვევაში, ინფრასტრუქტურის მიხედვით კონკურენციას;

(დ) ხელი შეუწყონ ეფექტური ინვესტიციების განხორციელებას და ინოვაციების დანერგვას ახალ და გაუმჯობესებულ ინფრასტრუქტურაში, მათ შორის უზრუნველყონ, რომ ნებისმიერი დაშვების ვალდებულება ითვალისწინებდეს აღნიშნული ორგანიზაციების ინვესტიციითა და ინვესტორსა და დაშვების მაძიებელ პირს შორის სხვადასხვა კორპორატიული შეთანხმებების ნებართვის რისკს, ინვესტიციასთან დაკავშირებული რისკის დივერსიფიკაციის გზით, რაც უზრუნველყოფს, რომ საბაზრო კონკურენციისა და დისკრიმინაციის დაუშვებლობის პრინციპი იქნას სათანადოდ შენარჩუნებული;

(ე) მხედველობაში მიიღონ კონკურენცია და მომხმარებლებთან დაკავშირებული რიგი პირობები, რომლებიც არსებობს სხვადასხვა გეოგრაფიულ არეალში ევროკავშირის წევრი სახელმწიფოს ფარგლებში;

(ვ) დააკისრონ *ex-ante (წინასწარი)* მარეგულირებელი ვალდებულებები მხოლოდ იმ შემთხვევაში, როდესაც არ იქნება წარმოდგენილი ეფექტური და მდგრადი კონკურენცია და გააუქმონ აღნიშნული ვალდებულებები, პირობების შესრულებისთავე.

მუხლი 8ა

**რადიოსიხშირული სპექტრის პოლიტიკის სტრატეგიული დაგეგმარება და კოორდინირება**

1. ევროკავშირის წევრი სახელმწიფოები ითანამშრომლებენ ერთმანეთთან და კომისიასთან ევროპული გაერთიანების ფარგლებში რადიოსიხშირული სპექტრით სარგებლობის სტრატეგიული დაგეგმვის, კოორდინირებისა და ჰარმონიზაციის მიზნით. აღნიშნულიდან გამომდინარე, მათ უნდა გაითვალისწინონ, სხვა საკითხებთან ერთად, ეკონომიკური, უსაფრთხოების, ჯანდაცვის, საზოგადოებრივი ინტერესი, აზრის გამოხატვის თავისუფლება, ევროკავშირის პოლიტიკის კულტურული, სამეცნიერო, სოციალური და ტექნიკური ასპექტები, ასევე რადიოსიხშირული სპექტრის მომხმარებელთა სხვადასხვა ინტერესები რადიოსიხშირული სპექტრით სარგებლობის ოპტიმიზაციისა და საზიანო ხელშემშლელი ფაქტორების პრევენციის მიზნით.

2. ერთმანეთთან და კომისიასთან თანამშრომლობით, ევროკავშირის წევრი სახელმწიფოები ხელს შეუწყობენ რადიოსიხშირული სპექტრის პოლიტიკის მიდგომების კოორდინირებას ევროპული თანამეგობრობის ფარგლებში და, საჭიროების შემთხვევაში, ჰარმონიული პირობების უზრუნველყოფას რადიოსიხშირული სპექტრის ხელმისაწვდომობასა და ეფექტურ სარგებლობასთან დაკავშირებით, რაც აუცილებელი იქნება ელექტრონული კომუნიკაციების სფეროში შიდა ბაზრის შექმნისა და ფუნქციონირებისთვის.

3. კომისიას, რადიოსიხშირული სპექტრის პოლიტიკის ჯგუფის (RSPG) მოსაზრების გათვალისწინებით, რომელიც დაფუძნებულ იქნა რადიოსიხშირული სპექტრის პოლიტიკის ჯგუფის შექმნის შესახებ კომისიის 2002 წლის 26 ივლისის 2002/622/EC გადაწყვეტილებით\*, შეუძლია წარუდგინოს საკანონმდებლო წინადადებები ევროპარლამენტსა და საბჭოს მრავალწლიანი რადიოსიხშირული სპექტრის პოლიტიკის პროგრამების შექმნასთან დაკავშირებით. აღნიშნული პროგრამები უნდა განსაზღვრავდეს პოლიტიკის მიმართულებებსა და მიზნებს რადიოსიხშირული სპექტრით სარგებლობის სტრატეგიული დაგეგმვისა და ჰარმონიზაციის მიზნით წინამდებარე დირექტივისა და სპეციალური დირექტივების მოთხოვნების შესაბამისად.

4. იმ შემთხვევაში, თუ აუცილებელი იქნება ევროპული გაერთიანების ინტერესების ეფექტური კოორდინირება რადიოსიხშირული სპექტრის საკითხებში კომპეტენტური საერთაშორისო ორგანიზაციების მიმართ, კომისიას, რადიოსიხშირული სპექტრის პოლიტიკის ჯგუფის (RSPG) მოსაზრების გათვალისწინებით, შეუძლია წარუდგინოს საერთო პოლიტიკის მიზნები ევროპის პარლამენტსა და საბჭოს.

მუხლი 9

**რადიოსიხშირული რესურსების მართვა ელექტრონულ საკომუნიკაციო მომსახურებებთან დაკავშირებით**

1. იმ ფაქტის მხედველობაში მიღებით, რომ რადიოსიხშირული რესურსები გათვალისწინებულია საზოგადოების კეთილდღეობისთვის, რომელსაც გააჩნია მნიშვნელოვანი სოციალური, ეკონომიკური და კულტურული ღირებულება, ევროკავშირის წევრმა სახელმწიფოებმა უნდა უზრუნველყონ რადიოსიხშირული რესურსების ეფექტური მართვა ელექტრონულ საკომუნიკაციო მომსახურებებთან დაკავშირებით საკუთარ ტერიტორიაზე 8 და 8ა მუხლების შესაბამისად. მათ უნდა უზრუნველყონ, რომ ელექტრონული საკომუნიკაციო მომსახურებისთვის გამოყენებული სპექტრის განაწილება და ზოგადი ავტორიზაციის ან ინდივიდუალური უფლებების გაცემა აღნიშნული სახის რადიოსიხშირული რესურსების კომპეტენტური სახელმწიფო ორგანოების მიერ მოხდეს ობიექტური, გამჭვირვალე, არადისკრიმინაციული და პროპორციული კრიტერიუმების შესაბამისად.

წინამდებარე მუხლის გამოყენებისას, ევროკავშირის წევრი სახელმწიფოები დაიცავენ შესაბამის საერთაშორისო შეთანხმებებს, მათ შორის ITU რადიო რეგულაციებს და ასევე მხედველობაში მიიღებენ საჯარო პოლიტიკის ფარგლებში გამოთქმულ მოსაზრებებს.

\* ოფიციალური ჟურნალი L 198, 27.7.2002, გვ. 49.

2. ევროკავშირის წევრმა სახელმწიფოებმა ხელი უნდა შეუწყონ რადიოსიხშირული რესურსების გამოყენების ჰარმონიზაციას ევროპული გაერთიანების მასშტაბით, მისი ეფექტური გამოყენების აუცილებლობისა და მომხმარებელთა მიმართ სარგებლის გათვალისწინებით, როგორიცაა მომსახურებების მასშტაბის ეკონომიურობა და თავსებადობა. აღნიშნულ შემთხვევაში, მათ უნდა იმოქმედონ მე-8ა მუხლისა და №676/2002/EC გადაწყვეტილების (რადიოსიხშირული სპექტრის შესახებ გადაწყვეტილების) შესაბამისად.

3. თუ მეორე ქვეპუნქტით სხვაგვარად არ იქნება გათვალისწინებული, ევროკავშირის წევრმა სახელმწიფოებმა უნდა უზრუნველყონ, რომ ელექტრონულ საკომუნიკაციო მომსახურებებთან დაკავSირებული ყოველგვარი ტექნიკა გამოყენებულ იქნას რადიოსიხშირულ ზოლებში, რაც იქნება ხელმისაწვდომი ელექტრონულ საკომუნიკაციო მომსახურებებთან დაკავშირებით მათ ეროვნულ სიხშირეთა განაწილების გეგმაში ევროპული გაერთიანების კანონმდებლობის შესაბამისად.

მიუხედავად აღნიშნულისა, ევროკავშირის წევრ სახელმწიფოებს შეუძლიათ წარმოადგინონ პროპორციული და არადისკრიმინაციული შეზღუდვები რადიო ქსელთან ან უკაბელო დაშვების ტექნოლოგიასთან დაკავშირებით, რაც გამოიყენება ელექტრონულ საკომუნიკაციო მომსახურებებთან მიმართებაში, როდესაც აუცილებელია:

(ა) საზიანო ჩარევის თავიდან აცილების მიზნით;

(ბ) საჯარო ინტერესის დასაცავად ელექტრომაგნიტური ველების მიმართ;

(გ) მომსახურების ტექნიკური ხარისხის უზრუნველსაყოფად;

(დ) რადიოსიხშირული სპექტრის გაზიარების მაქსიმალურად გაზრდის უზრუნველსაყოფად;

(ე) სპექტრის ეფექტური გამოყენების უზრუნველსაყოფად; ან

(ვ) მე-4 პუნქტის შესაბამისად წარმოდგენილი ზოგადი ინტერესის მიზნების შესრულების უზრუნველსაყოფად.

4. თუ სხვაგვარად არ იქნება გათვალისწინებული მეორე ქვეპუნქტით, ევროკავშირის წევრმა სახელმწიფოებმა უნდა უზრუნველყონ ყველა სახის ელექტრონული საკომუნიკაციო მომსახურების გაწევა რადიოსიხშირულ ზოლებში, რაც ხელმისაწვდომი იქნება ელექტრონულ საკომუნიკაციო მომსახურებასთან დაკავშირებით მათ ეროვნულ სიხშირეთა განაწილების გეგმაში ევროპული გაერთიანების კანონმდებლობის შესაბამისად. ევროკავშირის წევრ სახელმწიფოებს შეუძლიათ წარმოადგინონ პროპორციული და არადისკრიმინაციულ შეზღუდვები ელექტრონული საკომუნიკაციო მომსახურებების ტიპებთან დაკავშირებით, რაც, აუცილებლობის შემთხვევაში, ითვალისწინებს მოთხოვნების სისრულეში მოყვანას ITU რადიო რეგულაციების თანახმად.

ღონისძიებები, რომლებიც მოითხოვენ ელექტრონული საკომუნიკაციო მომსახურების უზრუნველყოფას კონკრეტულ ზოლში, რომელიც ხელმისაწვდომი იქნება ელექტრონული საკომუნიკაციო მომსახურებისთვის, უნდა იქნას დასაბუთებული, რათა უზრუნველყოს ევროკავშირის წევრ სახელმწიფოთა მიერ ევროპული გაერთიანების კანონმდებლობით გათვალისწინებული ზოგადი ინტერესის მიზნების სისრულეში მოყვანა, რაც ითვალისწინებს, მაგრამ არ შემოიფარგლება შემდეგით:

(ა) სიცოცხლის უსაფრთხოება;

(ბ) სოციალური, რეგიონული ან ტერიტორიული მთლიანობის ხელშეწყობა;

(გ) რადიოსიხშირული რესურსების არაეფექტური გამოყენების თავიდან აცილება; ან

(დ) კულტურული და ენობრივი მრავალფეროვნებისა და მედია პლურალიზმის ხელშეწყობა, მაგალითად, რადიო და სატელევიზიო სამაუწყებლო მომსახურების უზრუნველყოფის გზით.

ღონისძიება, რომელიც კრძალავს ნებისმიერი სხვა ელექტრონული საკომუნიკაციო მომსახურების უზრუნველყოფას კონკრეტულ ზოლში, შეიძლება გაწეულ იქნას მხოლოდ იმ პირობით, თუ იქნება გამართლებული სიცოცხლის უსაფრთხოების დაცვის მომსახურებებთან დაკავშირებული აუცილებლობით. ევროკავშირის წევრ სახელმწიფოებს შეუძლიათ, განსაკუთრებული შემთხვევებში, ასევე განავრცონ აღნიშნული ღონისძიება, რათა სისრულეში მოიყვანონ ევროკავშირის წევრი სახელმწიფოების მიერ ევროპული გაერთიანების კანონმდებლობის შესაბამისად განსაზღვრული სხვა ზოგადი ინტერესის მიზნები.

5. ევროკავშირის წევრი სახელმწიფოები რეგულარულად განიხილავენ მე-3 და მე-4 მუხლებით გათვალისწინებული შეზღუდვების აუცილებლობას და გაასაჯაროებენ აღნიშნული მიმოხილვის შედეგებს.

6. მე-3 და მე-4 მუხლებით გათვალისწინებული დებულებები ვრცელდება ელექტრონულ საკომუნიკაციო მომსახურებებთან დაკავშირებით გამოსაყენებლად გამოყოფილ სპექტრთან, გაცემულ ზოგად ავტორიზაციასთან და რადიოსიხშირული რესურსების სარგებლობის ინდივიდუალური უფლებებთან დაკავშირებით, რომლებიც გაიცემა 2011 წლის 25 მაისის შემდგომ.

სპექტრის გამოყოფა, ზოგადი ავტორიზაცია და ინდივიდუალური სარგებლობის უფლებები, რომლებიც არსებობდა 2011 წლის 25 მაისის მდგომარეობით, ექვემდებარება 9ა მუხლს.

7. განსაზღვრული დირექტივებით გათვალისწინებული დებულებების შეუზღუდავად და შესაბამისი ეროვნული გარემოებების მხედველობაში მიღებით, ევროკავშირის წევრ სახელმწიფოებს შეუძლიათ შეიმუშაონ სათანადო წესები, რათა თავიდან აიცილონ სპექტრის დამარაგება, კერძოდ, განსაზღვრონ მკაცრი ვადები უფლებების მფლობელის მიერ უფლებებით ეფექტურად სარგებლობისა და ჯარიმების დაწესების მიზნით, ფინანსური ჯარიმების ან სარგებლობის უფლებების გაუქმების ჩათვლით დადგენილ ვადებთან შეუსაბამობის შემთხვევაში. აღნიშნული წესები განისაზღვრება და გამოიყენება პროპორციულად, არადისკრიმინაციულად და გამჭვირვალედ.

მუხლი 9ა

**არსებულ უფლებებთან დაკავშირებით დაწესებული შეზღუდვების მიმოხილვა**

1. ხუთ წლამდე ვადით, რომლის ათვლაც იწყება 2011 წლის 25 მაისიდან, ევროკავშირის წევრ სახელმწიფოებს შეუძლიათ მიანიჭონ მფლობელებს იმ რადიოსიხშირეების გამოყენების უფლება, რომლებიც გაცემულ იქნა აღნიშნულ თარიღამდე და რომლებიც იმყოფებიან კანონიერ ძალაში აღნიშნული თარიღიდან არანაკლებ ხუთი წლის განმავლობაში, რათა წარუდგინოს განაცხადი ეროვნულ კომპეტენტურ ორგანოს მათ უფლებებთან დაკავშირებული შეზღუდვების შეფასების მიზნით 9(3) და (4) მუხლების შესაბამისად.

მისი გადაწყვეტილების მიღებამდე, ეროვნულმა კომპეტენტურმა ორგანომ უნდა აცნობოს უფლების მფლობელს შეზღუდვების გაფდაფასების შესახებ, რაც მიუთითებს უფლების მოცულობას გადაფასების შემდგომ და განსაზღვრავს გონივრულ ვადას მისი განაცხადის გამოთხოვასთან დაკავშირებით.

იმ შემთხვევაში, თუ უფლების მფლობელი გამოითხოვს მის განცხადს, უფლება რჩება უცვლელი მისი ვადის ამოწურვამდე ან ბოლომდე ხუთწლიანი პერიოდის განმავლობაში, აღნიშნული ორი თარიღიდან რომელიც უფრო ადრე დადგება.

2. ზემოაღნიშნულ პირველ პუნქტში გათვალისწინებული ხუთწლიანი ვადის ამოწურვის შემდგომ, ევროკავშირის წევრი სახელმწიფოები მიმართავენ ყოველგვარ სათანადო ზომას, რათა უზრუნველყონ 9(3) და (4) მუხლების გამოყენება ყველა დარჩენილ ზოგად ავტორიზაციასა თუ ინდივიდუალური სარგებლობის უფლებაზე, ასევე ელექტრონულ საკომუნიკაციო მომსახურებასთან დაკავშირებით გამოყენებული სპექტრის გამოყოფაზე, რომელიც არსებობდა 2011 წლის 25 მაისის მდგომარეობით.

3. წინამდებარე მუხლის გამოყენებისას, ევროკავშირის წევრმა სახელმწიფოებმა უნდა მიიღონ შესაბამისი ზომები, რათა ხელი შეუწყონ სამართლიანი კონკურენციის პრინციპებს.

4. წინამდებარე მუხლის გამოყენებისას მიღებული ზომები არ გულისხმობს ახალ უფლებების მინიჭებას და შესაბამისად არ ექვემდებარება №2002/20/EC დირექტივის (ავტორიზაციის შესახებ დირექტივის) 5(2) მუხლით გათვალისწინებულ დებულებებს.

მუხლი 9ბ

**რადიოსიხშირული რესურსის სარგებლობის ინდივიდუალური უფლებების გადაცემა ან იჯარით გაცემა**

1. ევროკავშირის წევრმა სახელმწიფოებმა უნდა უზრუნველყონ, რომ ორგანიზაციებს შეეძლოთ რადიოსიხშირული რესურსის სარგებლობის უფლების გადაცემა ან იჯარით გაცემა სხვა ორგანიზაციის მიმართ, რადიოსიხშირული რესურსის სარგებლობის უფლებებზე დართული პირობებისა და ეროვნული პროცედურების შესაბამისად, იმ ზოლებში, რომლებთან დაკავშირებითაც გათვალისწინებულია მე-3 პუნქტის თანახმად მიღებულ შემსრულებელ ღონისძიებებში.

სხვა ზოლებში ევროკავშირის წევრ სახელმწიფოებს ასევე შეუძლიათ ხელი შეუწყონ ორგანიზაციებს რადიოსიხშირული რესურსის სარგებლობის ინდივიდუალური უფლებების გადაცემასა თუ იჯარით გაცემასთან დაკავშირებით სხვა ორგანიზაციების მიმართ ეროვნული პროცედურების შესაბამისად.

იმ პირობების გამოყენება, რომელიც თან ერთვის რადიოსიხშირული რესურსების გამოყენების ინდივიდუალურ უფლებებს, უნდა გაგრძელდეს გადაცემის ან იჯარით გაცემის შემდგომაც, თუ სხვაგვარად არ იქნება განსაზღვრული ეროვნული კომპეტენტური ორგანოს მიერ.

ევროკავშირის წევრ სახელმწიფოებს შეუძლიათ ასევე განსაზღვრონ, რომ წინამდებარე პუნქტით გათვალისწინებული დებულებები არ გამოიყენება იმ შემთხვევაში, თუ ორგანიზაციის მიმართ მინიჭებული რადიოსიხშირული რესურსების სარგებლობის ინდივიდუალური უფლება თავდაპირველად უსასყიდლოდ იყო მიღებული.

2. ევროკავშირის წევრმა სახელმწიფოებმა უნდა უზრუნველყონ, რომ ორგანიზაციის განზრახვა რადიოსიხშირული რესურსის სარგებლობის უფლების გადაცემასთან დაკავშირებით, ასევე ეფექტურ გადაცემასთან დაკავშირებით ეცნობოს ეროვნული პროცედურების დაცვით ეროვნულ კომპეტენტურ ორგანოს, რომელიც პასუხს აგებს სარგებლობის ინდივიდუალური უფლებების მინიჭებასა და გასაჯაროებაზე. იმ შემთხვევაში, თუ რადიოსიხშირული რესურსის გამოყენება უკვე ჰარმონიზებულია №676/2002/EC გადაწყვეტილების (რადიოსიხშირული სპექტრის შესახებ გადაწყვეტილების) ან ევროპული გაერთიანების დონეზე მიღებული სხვა ზომების საშუალებით, ნებისმიერი ასეთი გადაცემა უნდა შეესაბამებოდეს აღნიშნულ ჰარმონიულ გამოყენებას.

3. კომისიას უფლება აქვს მიმართოს შესაბამის ღონისძიებებს იმ ზოლების განსაზღვრის მიზნით, რომლებთან დაკავშირებითაც რადიოსიხშირული რესურსების სარგებლობის უფლებები შეიძლება გადაეცეს ან გაიცეს იჯარით ორგანიზაციებს შორის. აღნიშნული ზომები არ ვრცელდება იმ სიხშირეებზე, რომლებიც გამოიყენება მაუწყებლობისთვის.

მოცემული ტექნიკური ღონისძიებები, რომლებიც განკუთვნილია წინამდებარე დირექტივის არა-არსებითი მნიშვნელობის მქონე ელემენტების შესაცვლელად მათში დამატების შეტანის გზით, მიღებულ უნდა იქნას მარეგულირებელი პროცედურის თანახმად, 22(3) მუხლით გათვალისწინებული სიფრთხილის ზომების დაცვით.

მუხლი 10

**ნუმერაცია, დასახელებების მინიჭება და ადრესაცია**

1. ევროკავშირის წევრმა სახელმწიფოებმა უნდა უზრუნველყონ, რომ ეროვნულმა მარეგულირებელმა ორგანოებმა გაუწიონ კონტროლი ყოველი ეროვნული ნუმერაციის რესურსის სარგებლობის უფლების გაცემასა და ნუმერაციის ეროვნული გეგმების მართვას. ევროკავშირის წევრმა სახელმწიფოებმა უნდა უზრუნველყონ, რომ წარმოდგენილი იქნას შესაბამისი ნომრები და ნუმერაციის დიაპაზონი საჯაროდ ხელმისაწვდომ ელექტრონულ საკომუნიკაციო მომსახურებებთან დაკავშირებით. ეროვნული მარეგულირებელი ორგანოები შეიმუშავებენ ობიექტურ, გამჭვირვალე და არადისკრიმინაციულ პროცედურებს ეროვნული ნუმერაციის რესურსების სარგებლობის უფლების გაცემასთან დაკავშირებით.

2. ეროვნულმა მარეგულირებელმა ორგანოებმა უნდა უზრუნველყონ, რომ გამოყენებულ იქნას ნუმერაციის გეგმები და პროცედურები ისე, რომ დაცული იყოს თანაბარი პირობები საჯაროდ ხელმისაწვდომი ელექტრონული საკომუნიკაციო მომსახურების ყოველი პროვაიდერის მიმართ. კერძოდ, ევროკავშირის წევრმა სახელმწიფოებმა უნდა უზრუნველყონ, რომ ორგანიზაციამ, რომელსაც მიენიჭება ნომრების სპექტრის სარგებლობის უფლება, არ მოახდინოს სხვა ელექტრონული საკომუნიკაციო მომსახურების პროვაიდერების დისკრიმინაცია, რაც დაკავშირებული იქნება მათ მომსახურებაზე დაშვების გაცემასთან დაკავშირებით გამოყენებული ნომრების თანმიმდევრობასთან.

3. ევროკავშირის წევრმა სახელმწიფოებმა უნდა უზრუნველყონ, რომ ეროვნული ნუმერაციის გეგმები და ყოველი შემდგომი დამატება ან შესწორება გამოქვეყნდეს მხოლოდ იმ პირობით, რომ შეზღუდვები წარმოდგენილი იქნას ეროვნული უსაფრთხოების საფუძველზე.

4. ევროკავშირის წევრმა სახელმწიფოებმა მხარი უნდა დაუჭირონ ევროპული გაერთიანების ფარგლებში კონკრეტული ნუმერაციის ან ნუმერაციის დიაპაზონის ჰარმონიზაციას, სადაც აღნიშნული ხელი შეუწყოს როგორც შიდა ბაზრის ფუნქციონირებას, ასევე პანევროპულ მომსახურებების განვითარებას. კომისიას შეუძლია მიმართოს შესაბამის ტექნიკურ ზომებს აღნიშნულთან დაკავშირებით.

ღონისძიებები, რომლებიც შემუშავებულია წინამდებარე დირექტივის არა-არსებითი მნიშვნელობის მქონე ელემენტებში ცვლილებების შეტანის მიზნით, მისი დამატების გზით, მიღებულ უნდა იქნას მარეგულირებელი პროცედურის თანახმად, 22(3) მუხლით გათვალისწინებული სიფრთხილის ზომების დაცვით.

5. იმ შემთხვევაში, თუ მიზანშეწონილი იქნება მომსახურებების სრული გლობალური თავსებადობის უზრუნველსაყოფად, ევროკავშირის წევრმა სახელმწიფოებმა უნდა მოახდინონ მათი პოზიციების კოორდინირება საერთაშორისო ორგანიზაციებსა და ფორუმებში, სადაც გადაწყვეტილებების მიღება მოხდება ელექტრონული საკომუნიკაციო ქსელებისა და მომსახურებების ნუმერაციასთან, დასახელებების მინიჭებასა და ადრესაციასთან დაკავშირებულ საკითხებზე.

მუხლი 11

**გასხვისების ზოლში გავლის უფლება**

1. ევროკავშირის წევრმა სახელმწიფოებმა უნდა უზრუნველყონ, რომ იმ შემთხვევაში, თუ კომპეტენტური ორგანო განიხილავს:

- განაცხადს საჯარო ან კერძო საკუთრებაში შესაბამისი საშუალებების დამონატაჟებასთან დაკავშირებული უფლებების მინიჭებაზე იმ ორგანიზაციის მიმართ, რომელსაც გააჩნია საჯარო საკომუნიკაციო ქსელების უზრუნველყოფის უფლებამოსილება, ან

- განაცხადს საჯარო ან კერძო საკუთრებაში შესაბამისი საშუალებების დამონატაჟებასთან დაკავშირებული უფლებების მინიჭებაზე იმ ორგანიზაციის მიმართ, რომელსაც გააჩნია ელექტრონული საკომუნიკაციო ქსელების უზრუნველყოფის უფლებამოსილება საზოგადეობის გარდა სხვა პირების მიმართ,

კომპეტენტური ორგანო:

- იმოქმედებს მარტივი, ეფექტური, გამჭვირვალე და საჯაროდ ხელმისაწვდომი პროცედურების საფუძველზე, რომლებიც იქნება გამოყენებული ყოველგვარი დისკრიმინაციისა და ვადაგადაცილების გარეშე და ნებისმიერი შემთხვევაში იგი მიიღებს გადაწყვეტილებას განაცხადის წარდგენიდან ექვსი თვის განმავლობაში, გარდა კონფისკაციის შემთხვევებისა, და

- დაიცავს გამჭვირვალობისა და დისკრიმინაციის დაუშვებლობის პრინციპებს ნებისმიერ ამგვარ უფლებებზე დართულ პირობებში.

ზემოაღნიშნული პროცედურები განსხვავდება იმის მიხედვით, უზრუნველყოფს თუ არა განმცხადებელი საჯარო საკომუნიკაციო ქსელებს.

2. ევროკავშირის წევრმა სახელმწიფოებმა უნდა უზრუნველყონ, რომ იმ შემთხვევაში, თუ სახელმწიფო ან ადგილობრივი ხელისუფლების ორგანოები შეინარჩუნებენ იმ ორგანიზაციის საკუთრებას ან კონტროლს, რომელიც ახდენს ელექტრონული საკომუნიკაციო ქსელების და/ან საჯაროდ ხელმისაწვდომი ელექტრონული საკომუნიკაციო მომსახურებების უზრუნველყოფას, ადგილი აქვს იმ ფუნქციის ეფექტურ სტრუქტურულ გამიჯვნას, რომელიც პასუხს აგებს პირველი პუნქტით გათვალისწინებული უფლებების მინიჭებაზე საკუთრებასთან ან კონტროლთან დაკავშირებული საქმიანობისგან.

3. ევროკავშირის წევრმა სახელმწიფოებმა უნდა უზრუნველყონ ეფექტური მექანიზმების არსებობა, რათა დაუშვან საშუალებების დამონტაჟების უფლების მინიჭებასთან დაკავშირებით მიღებული გადაწყვეტილებების გასაჩივრების უფლება იმ ორგანოს მიმართ, რომელიც არ იქნება დამოკიდებული შესაბამის მხარეებზე.

მუხლი 12

**ქსელის ელემენტებისა და შესაბამისი საშუალებების თანალოკაცია და გაზიარება ელექტრონული საკომუნიკაციო ქსელების პროვაიდერების მიმართ**

1. იმ შემთხვევაში, თუ ორგანიზაციას, რომელიც უზრუნველყოფს ელექტრონულ საკომუნიკაციო ქსელებს, ეროვნული კანონმდებლობით მინიჭებული აქვს უფლება დაამონტაჟოს საშუალებები საჯარო ან კერძო საკუთრებაში, ან შეიძლება მიიღოს სარგებელი ქონების კონფისკაციის ან გამოყენების პროცედურიდან, ეროვნულმა მარეგულირებელმა ორგანოებმა, პროპორციულობის პრინციპის მხედველობაში მიღების გზით, უნდა უზრუნველყონ საშუალებების ან საკუთრების გაზიარება, შენობების, შენობებში დაშვების, შენობების გაყვანილობის, ანტენების, ანძებისა და სხვა საყრდენი კონსტრუქციების, მილების, კაბელების, ჭებისა და კარადების ჩათვლით.

2. ევროკავშირის წევრ სახელმწიფოებს შეუძლიათ მოსთხოვონ პირველი პუნქტით გათვალისწინებული უფლებების მფლობელებს საშუალებების ან ქონების გაზიარება (ფიზიკური თანალოკაციის ჩათვლით) ან შესაბამისი ზომების მღება, საჯარო სამუშაოების ხელშესაწყობად გარემოს, საზოგადოებრივი ჯანდაცვის, საზოგადოებრივი უსაფრთხოების ან ქალაქის და ქვეყნის დაგეგმარების მიზნების დასაკმაყოფილებლად და მხოლოდ შესაბამისი საჯარო კონსულტაციის პერიოდის შემდეგ, რომლის განმავლობაშიც ყველა დაინტერესებულ მხარეს უნდა მიეცეს შესაძლებლობა გამოხატოს საკუთარი შეხედულებები. ამგვარი გაზიარების და კოორდინაციის მექანიზმები შეიძლება ითვალისწინებდეს ხარჯის განაწილების ან საშუალებებისა თუ ქონების გაზიარების წესებს.

3. ევროკავშირის წევრმა სახელმწიფოებმა უნდა უზრუნველყონ, რომ ეროვნულმა ორგანოებმა, შესაბამისი საჯარო კონსულტაციების პერიოდის შემდეგ, რომლის ფარგლებშიც ყველა დაინტერესებულ პირს ეძლევა შესაძლებლობა განაცხადოს მისი მოსაზრებები, ასევე დააწესოს ვალდებულებები შენობის შიგნით გაყვანილობასთან დაკავშირებით და პირველი კონცენტრაციის ან განაწილების პუნქტამდე იმ შემთხვევაში, თუ აღნიშნული განთავსებული იქნება შენობის ფარგლებს გარეთ, პირველი პუნქტით გათვალისწინებული უფლებების მფლობელებს და/ან აღნიშნული გაყვანილობის მესაკუთრეებს იმ შემთხვევაში, თუ აღნიშნული გამართლდება იმ მოტივით, რომ ასეთი ინფრასტრუქტურის დუბლირება იქნება ეკონომიკურად არაეფექტური და ფიზიკურად შეუძლებელი. ასეთი გაზიარების და კოორდინაციის მექანიზმები შესაძლებელია ითვალისწინებდეს საშუალებების ან ქონების ხარჯის განაწილების წესებს, რაც აუცილებლობის შემთხვევაში, გულისხმობს რისკსაც.

4. ევროკავშირის წევრმა სახელმწიფოებმა უნდა უზრუნველყონ, რომ ეროვნულ კომპეტენტურ ორგანოებს შეეძლოთ მოითხოვონ ორგანიზაციებისგან საჭირო ინფორმაციის წარდგენა, თუ აღნიშნული მოთხოვნილი იქნება კომპეტენტური ორგანოების მიერ, ეროვნულ მარეგულირებელ ორგანოებთან ერთად, რათა მიეცეთ დეტალური ინვენტარიზაციის, პირველი პუნქტით გათვალისწინებული საშუალებების გეოგრაფიული ადგილ-მდებარეობის განსაზღვრისა და მისი დაინტერესებული მხარეებისთვის ხელმისაწვდომობის უზრუნველყოფის საშუალება.

5. ეროვნული მარეგულირებელი ორგანოს მიერ მიღებული ღონისძიებები წინამდებარე მუხლის შესაბამისად უნდა იყოს ობიექტური, გამჭვირვალე, არადისკრიმინაციული და პროპორციული. საჭიროების შემთხვევაში, აღნიშნული ზომები უნდა განხორციელდეს ადგილობრივი ხელისუფლების ორგანოებთან კოორდინირების გზით.

მუხლი 13

**განცალკევებული აღრიცხვა და ფინანსური ანგარიშება**

1. ევროკავშირის წევრ სახელმწიფოებს შეუძლიათ მოითხოვონ იმ ორგანიზაციებისგან, რომლებიც უზრუნველყოფენ საჯარო საკომუნიკაციო ქსელებს ან საჯაროდ ხელმისაწვდომ ელექტრონულ საკომუნიკაციო მომსახურებებს და გააჩნიათ სხვა სექტორებში ევროკავშირის იმავე ან სხვა წევრი სახელმწიფოს მიმართ მომსახურების უზრუნველყოფის სპეციალური ან ექსკლუზიური უფლებები:

(ა) აწარმოონ ცალკე ანგარიშები ელექტრონულ საკომუნიკაციო ქსელებთან ან მომსახურებასთან დაკავშირებულ საქმიანობასთან მიმართებით, იმ მოცულობით, რაც აუცილებელი იქნებოდა იმ შემთხვევაში, აღნიშნული ქმედებები რომ ხორციელდებოდეს იურიდიულად დამოუკიდებელი კომპანიების მიერ, ხარჯისა და შემოსავლის ელემენტების იდენტიფიცირების მიზნით, მათი გამოთვლისა და მათი დეტალური გაანგარიშების მეთოდების საფუძველზე, რაც გამოიყენება ელექტრონული საკომუნიკაციო ქსელებისა და მომსახურებას უზრუნველყოფასთან დაკავშირებით მათი საქმიანობის მიმართ, ფიქსირებული აქტივების და სტრუქტურული ხარჯების დეტალური განფასების ჩათვლით, ან

(ბ) გააჩნია სტრუქტურული გამიჯვნა ელექტრონული საკომუნიკაციო ქსელების ან მომსახურების უზრუნველყოფასთან დაკავშირებული საქმიანობისგან.

ევროკავშირის წევრ სახელმწიფოებს შეუძლიათ აირჩიონ, რომ არ გამოიყენებენ პირველი პუნქტით გათვალისწინებულ მოთხოვნებს იმ ორგანიზაციების მიმართ, რომელთა წლიური ბრუნვაც ელექტრონულ საკომუნიკაციო ქსელებთან ან მომსახურებებთან დაკავშირებით ევროკავშირის წევრ სახელმწიფოში ნაკლებია 50 მილიონ ევროზე.

2. იმ შემთხვევაში, თუ ის ორგანიზაციები, რომლებიც უზრუნველყოფენ საჯარო საკომუნიკაციო ქსელებს ან საჯაროდ ხელმისაწვდომ ელექტრონულ საკომუნიკაციო მომსახურებას, არ ექვემდებარება კომპანიების შესახებ კანონით გათვალისწინებულ მოთხოვნებს და არ აკმაყოფილებს ევროპული გაერთიანების კანონმდებლობის აღრიცხვის წესით გათვალისწინებულ მცირე და საშუალო საწარმოთა კრიტერიუმებს, მათი ფინანსური ანგარიშები უნდა იქნას შედგენილი და წარდგენილი დამოუკიდებელი აუდიტორის მიმართ და ასევე უნდა გამოქვეყნდეს. აუდიტი უნდა ჩატარდეს შესაბამისი ევროპული გაერთიანებისა და ეროვნული წესების დაცვით.

აღნიშნული მოთხოვნა ვრცელდება აგრეთვე 1(ა) პუნქტით გათვალისწინებულ ცალკე ანგარიშებზე.

თავი IIIა

**ქსელებისა და მომსახურებების უსაფრთხოება და ინტეგრირება**

მუხლი 13ა

**უსაფრთხოება და ინტეგრირება**

1. ევროკავშირის წევრი სახელმწიფოები უზრუნველყოფენ, რომ ორგანიზაციებმა, რომლებიც წარმოადგენენ საჯარო საკომუნიკაციო ქსელებს ან საჯაროდ ხელმისაწვდომ ელექტრონულ საკომუნიკაციო მომსახურებებს, მიმართონ შესაბამის ტექნიკურ და საორგანიზაციო ზომებს, რათა ჯეროვნად მართონ ქსელებისა და მომსახურებების წინაშე არსებული რისკები. თანამედროვე ტექნიკის მიღწევების გათვალისწინებით, აღნიშნული ღონისძიებები უზრუნველყოფენ წარმოდგენილი რისკების სათანადო უსაფრთხოების დონეს. კერძოდ, უნდა მოხდეს შესაბამისი ზომების მიღება მომხმარებლებისა და ურთიერთჩართული ქსელების უსაფრთხოებაზე ზემოქმედების ინციდენტების პრევენციისა და მინიმუმამდე შემცირების მიზნით.

2. ევროკავშირის წევრი სახელმწიფოები უზრუნველყოფენ, რომ ორგანიზაციებმა, რომლებიც წარმოადგენენ საჯარო საკომუნიკაციო ქსელებს, მიმართონ შესაბამის ღონისძიებებს, რათა მოახდინონ მათი ქსელების ინტეგრირების გარანტია და ამგვარად უზრუნველყონ მომსახურებების მიწოდების უწყვეტობა აღნიშნულ ქსელებთან დაკავშირებით.

3. ევროკავშირის წევრი სახელმწიფოები უზრუნველყოფენ, რომ ორგანიზაციებმა, რომლებიც წარმოადგენენ საჯარო საკომუნიკაციო ქსელებს ან საჯაროდ ხელმისაწვდომ ელექტრონულ საკომუნიკაციო მომსახურებებს, შეატყობინონ კომპეტენტურ ეროვნულ მარეგულირებელ ორგანოს უსაფრთხოების დარღვევის ან მთლიანობის დაკარგვის შესახებ, რაც მოახდენს მნიშვნელოვან ზეგავლენას ქსელების ოპერირებასა და მომსახურებაზე.

 აუცილებლობის შემთხვევაში, შესაბამისი ეროვნული მარეგულირებელი ორგანო მიაწვდის ინფორმაციას ევროკავშირის სხვა წევრი სახელმწიფოების ეროვნულ მარეგულირებელ ორგანოებსა და ქსელური და საინფორმაციო უსაფრთხოების ევროპულ სააგენტოს (ENISA). შესაბამისი ეროვნული მარეგულირებელი ორგანო მიაწვდის ინფორმაციას საზოგადოებას ან დაავალებს შესაბამის ორგანიზაციებს აღნიშნულის სისრულეში მოყვანას იმ შემთხვევაში, თუ იგი ჩათვლის, რომ დარღვევის გამჟღავნება შედის საზოგადოების ინტერესებში.

 წელიწადში ერთხელ შესაბამისმა ეროვნულმა მარეგულირებელმა ორგანომ უნდა წარუდგინოს შემაჯამებელი ანგარიში კომისიასა და ENISA-ს წინამდებარე პუნქტის თანახმად მიღებული შეტყობინებებისა და შესრულებული ღონისძიებების შესახებ.

4. კომისიას, ENISA-ს მიერ წარმოდგენილი მოსაზრების მხედველობაში მიღებით, შეუძლია მიმართოს შესაბამის ტექნიკურ ზომებს პირველი, მე-2 და მე-3 პუნქტებით გათვალისწინებული ღონისძიებების ჰარმონიზაციის მიზნით, იმ ღონისძიებების ჩათვლით, რომლებიც განსაზღვრავს შეტყობინების მიწოდების პროცედურებთან დაკავშირებულ გარემოებებს, ფორმატსა და პროცედურებს. აღნიშნული ტექნიკური ღონისძიებები უნდა ეფუძნებოდეს ევროპულ და საერთაშორისო სტანდარტებს მაქსიმალური შესაძლებლობის ფარგლებში, და არ უნდა უშლიდეს ხელს ევროკავშირის წევრ სახელმწიფოებს დამატებითი მოთხოვნები მიღებაში, რათა განაგრძონ პირველ და მე-2 მუხლებში გათვალისწინებული მიზნების სისრულეში მოყვანა.

აღნიშნული ღონისძიებები, რომლებიც განკუთვნილია წინამდებარე დირექტივის არა-არსებითი მნიშვნელობის მქონე ელემენტების შესაცვლელად მასში დამატების შეტანის გზით, მიღებულ უნდა იქნას მარეგულირებელი პროცედურის თანახმად, 22(3) მუხლით გათვალისწინებული სიფრთხილის ზომების დაცვით.

მუხლი 13ბ

**განხორციელება და აღსრულება**

1. 13ა მუხლის სისრულეში მოყვანის მიზნით ევროკავშირის წევრმა სახელმწიფოებმა უნდა უზრუნველყონ, რომ კომპეტენტური ეროვნული მარეგულირებელი ორგანოები სარგებლობდნენ სავალდებულო მითითებების, მათ შორის, ვადებთან დაკავშირებული მითითებების გაცემის უფლებამოსილებით, იმ ორგანიზაციების მიმართ, რომლებიც უზრუნველყოფენ საჯარო საკომუნიკაციო ქსელებს ან საჯაროდ ხელმისაწვდომ ელექტრონულ საკომუნიკაციო მომსახურებას.

2. ევროკავშირის წევრმა სახელმწიფოებმა უნდა უზრუნველყონ, რომ კომპეტენტური ეროვნული მარეგულირებელი ორგანოები სარგებლობდნენ იმ დაწესებულებებისგან, რომლებიც უზრუნველყოფენ საჯარო საკომუნიკაციო ქსელებს ან საჯაროდ ხელმისაწვდომ ელექტრონული საკომუნიკაციო მომსახურებს, შემდეგი მოქმედებების შესრულების მოთხოვნის უფლებამოსილებით:

(ა) წარმოადგინონ ყოველგვარი ინფორმაცია, რაც იქნება აუცილებელი მათი მომსახურებების და ქსელების უსაფრთხოების ან/და მთლიანობის შესაფასებლად, დოკუმენტური სახით წარმოდგენილი უსაფრთხოების პოლიტიკის ჩათვლით; და

(ბ) წარმოადგინონ კვალიფიციური დამოუკიდებელი ორგანოს ან კომპეტენტური ეროვნული ორგანოს მიერ ჩატარებული უსაფრთხოების აუდიტი და მიაწოდონ მისი შედეგები ეროვნულ მარეგულირებელ ორგანოს. აუდიტის ხარჯს დაფარავს ორგანიზაცია.

3. ევროკავშირის წევრმა სახელმწიფოებმა უნდა უზრუნველყონ, რომ ეროვნული მარეგულირებელი ორგანოები სარგებლობდნენ შეუსაბამობის არსებობის შემთხვევებისა და ქსელების უსაფრთხოებასა და მთლიანობაზე აღნიშნულის ეფექტის შესწავლის უფლებამოსილებით.

4. აღნიშნული დებულებები არ უნდა უშლიდეს ხელს წინამდებარე დირექტივის მე-3 მუხლით გათვალისწინებულ პირობებს.

თავი IV

**ზოგადი დებულებები**

მუხლი 14

**მნიშვნელოვანი საბაზრო ძალაუფლების მქონე ორგანიზაციები**

1. იმ შემთხევვაში, თუ სპეციალური დირექტივები მოითხოვს ეროვნული მარეგულირებელი ორგანოებისგან, განსაზღვრონ, სარგებლობენ თუ არა ოპერატორები მნიშვნელოვანი საბაზრო ძალაუფლებით, გამოიყენება 16-ე მუხლის მე-2 და მე-3 პუნქტებით გათვალისწინებული პროცედურები.

2. ითვლება, რომ ორგანიზაციას გააჩნია მნიშვნელოვანი საბაზრო ძალაუფლება იმ შემთხვევაში, თუ ინდივიდუალურად ან სხვებთან ერთად, იგი სარგებლობს იმ ეკონომიკური სიძლიერის პოზიციის ეკვივალენტური დომინირების პოზიციით, რაც ანიჭებს მას უფლებამოსილებას იმოქმედოს შესაბამისად, კონკურენტებისგან, მომხმარებლებისა და, საბოლოო ჯამში, კლიენტებისგან დამოუკიდებლად.

კერძოდ, ეროვნული მარეგულირებელი ორგანოები ვალდებულნი არიან, იმ ფაქტის შეფასებისას გააჩნია თუ ორ ან მეტ ორგანიზაციას ერთობლივი დომინანტური პოზიცია ბაზარზე, იმოქმედონ ევროპული გაერთიანების კანონმდებლობის შესაბამისად და გაითვალისწინონ ბაზრის ანალიზისა და მნიშვნელოვანი საბაზრო ძალაუფლების შეფასების გაიდლაინები, რომელსაც გამოაქვეყნებს კომისია მე-15 მუხლის შესაბამისად. აღნიშნული შეფასებისას მოქმედი კრიტერიუმები გათვალისწინებულია II დანართში.

3. იმ შემთხვევაში, თუ ორგანიზაციას გააჩნია მნიშვნელოვანი საბაზრო ძალაუფლება კონკრეტული ბაზარზე (პირველ ბაზარზე), მას ასევე შეიძლება ჰქონდეს მნიშვნელოვანი საბაზრო ძალაუფლება მახლობელ ბაზარზე (მეორე ბაზარზე), თუ კავშირი აღნიშნულ ორ ბაზარს შორის დაუშვებს პირველ ბაზარზე არსებული საბაზრო ძალაუფლების ზემოქმედებას მეორე ბაზარზე, და შესაბამისად აძლიერებს ორგანიზაციის საბაზრო ძალაუფლებას. აღნიშნულიდან გამომდინარე, მითითებული ზემოქმედების პრევენციისგან დაცვის საშუალებები შესაძლებელია გამოყენებულ იქნას მეორე ბაზარზე №2002/19/EC დირექტივის (დაშვების მინიჭების შესახებ დირექტივის) მე-9, მე-10, მე-11 და მე-13 მუხლების შესაბამისად, ხოლო იმ შემთხვევაში, თუ დადასტურდება, რომ აღნიშნული საშუალებები არ არის საკმარისი, №2002/22/EC დირექტივის (უნივერსალური მომსახურების შესახებ დირექტივის) მე-17 მუხლის შესაბამისად გათვალისწინებული დაცვის საშუალებები შეიძლება იქნას დაკისრებული.

მუხლი 15

**ბაზრების იდენტიფიცირებისა და განსაზღვრის პროცედურები**

1. საჯარო კონსულტაციის შემდეგ, მათ შორის ეროვნულ მარეგულირებელ ორგანოებთან და BEREC-ის მიერ წარმოდგენილი მოსაზრების გათვალისწინებით, კომისიამ, 22(2) მუხლით გათვალისწინებული საკონსულტაციო პროცედურის შესაბამისად, უნდა მიიღოს რეკომენდაცია შესაბამისი საქონლისა და მომსახურების ბაზრებთან დაკავშირებით (შემდგომში - რეკომენდაცია). რეკომენდაციის ფარგლებში უნდა განისაზღვროს ელექტრონულ საკომუნიკაციო სექტორში არსებული პროდუქტებისა და მომსახურების ბაზრები, რომელთა მახასიათებლებიც შეიძლება გამოყენებულ იქნას სპეციალური დირექტივებით გათვალისწინებული მარეგულირებელი ორგანოების დასაბუთების მიზნით, იმ ბაზრების შეზღუდვის გარეშე, რომლებიც განისაზღვრება კონკრეტულ შემთხვევებში კონკურენციის შესახებ კანონის თანახმად. კომისია განსაზღვრავს ბაზრებს კონკურენციის შესახებ კანონით გათვალისწინებული პრინციპების შესაბამისად.

კომისია ვალდებულია რეგულარულად განიხილოს რეკომენდაციები.

2. კომისია ვალდებულია გამოაქვეყნოს, არაუგვიანეს წინამდებარე დირექტივის კანონიერ ძალაში შესვლის თარიღისა, გაიდლაინები ბაზრის ანალიზსა და მნიშვნელოვანი საბაზრო ძალაუფლების შეფასებასთან დაკავშირებით (შემდგომში - „გაიდლაინები“), რომლებიც უნდა შეესაბამებოდეს კონკურენციის შესახებ კანონით გათვალისწინებულ პრინციპებს.

3. ეროვნულმა მარეგულირებელმა ორგანოებმა, რეკომენდაციისა და გაიდლაინების მხედველობაში მიღებით, უნდა განსაზღვრონ ეროვნული გარემოებების შესაბამისი ბაზრები, განსაკუთრებით მათი ტერიტორიის ფარგლებში არსებული შესაბამისი გეოგრაფიული ბაზრები, კონკურენციის შესახებ კანონით გათვალისწინებული პრინციპების შესაბამისად. ეროვნულმა მარეგულირებელმა ორგანოებმა სისრულეში უნდა მოიყვანონ მე-6 და მე-7 მუხლებით გათვალისწინებული პროცედურები ბაზრების განსაზღვრამდე, რაც განსხვავდება რეკომენდაციაში განსაზღვრული პროცედურებისგან.

4. ეროვნულ მარეგულირებელ ორგანოებთან კონსულტაციის გავლის შემდგომ, კომისიას შეუძლია, BEREC-ის მიერ წარმოდგენილი მოსაზრების გათვალისწინებით, მიიღოს გადაწყვეტილება ტრანსნაციონალური ბაზრების იდენტიფიცირებასთან დაკავშირებით და იმოქმედოს მარეგულირებელი პროცედურის თანახმად, 22(3) მუხლით გათვალისწინებული სიფრთხილის ზომების დაცვით.

მუხლი 16

**ბაზრის ანალიზის პროცედურა**

1. ეროვნული მარეგულირებელი ორგანოები ვალდებულნი არიან სისრულეში მოიყვანონ შესაბამისი ბაზრების ანალიზი რეკომენდაციით გათვალისწინებული ბაზრების, ასევე გაიდლაინების მხედველობაში მიღებით. ევროკავშირის წევრმა სახელმწიფოებმა უნდა უზრუნველყონ, რომ აღნიშნული ანალიზი ჩატარდეს, აუცილებლობის შემთხვევაში, ეროვნულ კონკურენტ ორგანოებთან თანამშრომლობით.

2. იმ შემთხვევაში, თუ ეროვნულ მარეგულირებელ ორგანოს მოეთხოვება წინამდებარე მუხლის მე-3 და მე-4 პუნქტებით, №2002/22/EC დირექტივის (უნივერსალური მომსახურების შესახებ დირექტივის) მე-17 მუხლის ან №2002/19/EC დირექტივის (დაშვების მინიჭების შესახებ დირექტივის) მე-8 მუხლის თანახმად, განსაზღვროს, დააწესოს, შეინარჩუნოს, შეცვალოს ან გააუქმოს თუ არა ვალდებულებები ორგანიზაციებზე, იგი გადაწყვეტს წინამდებარე მუხლის პირველი პუნქტით გათვალისწინებული ბაზრის ანალიზის საფუძველზე არის თუ არა შესაბამისი ბაზარი კონკურენტული.

3. იმ შემთხვევაში, თუ ეროვნული მარეგულირებელი ორგანო მიიჩნევს, რომ ბაზარი საკმარისად კონკურენტულია, იგი არ დააკისრებს ან შეინარჩუნებს წინამდებარე მუხლის მე-2 პუნქტით გათვალისწინებულ რომელიმე კონკრეტულ მარეგულირებელ ვალდებულებას. იმ შემთხვევებში, თუ უკვე არსებობს სექტორისთვის დამახასიათებელი მარეგულირებელი ვალდებულებები, იგი ვალდებულია გამოითხოვოს აღნიშნული ვალდებულებები შესაბამის ბაზარზე განთავსებული ორგანიზაციისგან. მხარეებს განესაზღვრებათ შესაბამისი ვადა შეტყობინების წარსადგენად, რომელთაც მიადგებათ ზიანი აღნიშნული ვალდებულებების გამოთხოვის შედეგად.

4. იმ შემთხვევაში, თუ ეროვნული მარეგულირებელი ორგანო განსაზღვრავს, რომ შესაბამისი ბაზარი არ არის ეფექტურად კონკურენტუნარიანი, იგი ვალდებულია განსაზღვროს ის ორგანიზაცია, რომელიც ინდივიდუალურად ან ერთობლივად ფლობს მნიშვნელოვან საბაზრო ძალაუფლებას აღნიშნულ ბაზარზე მე-14 მუხლის შესაბამისად, ხოლო ეროვნული მარეგულირებელი ორგანო განსაზღვრავს წინამდებარე მუხლის მე-2 პუნქტით გათვალისწინებულ შესაბამის სპეციალურ მარეგულირებელ ვალდებულებებს აღნიშნულ ორგანიზაციაზე ან შეინარჩუნებს ან შეცვლის ასეთ ვალდებულებებს, სადაც ისინი უკვე არსებობს.

5. 15(4) მუხლით გათვალისწინებულ გადაწყვეტილებაში განსაზღვრული ტრანსნაციონალური ბაზრებს არსებობის შემთხვევაში, შესაბამისი ეროვნული მარეგულირებელი ორგანოები ერთობლივად გამართავენ ბაზრის ანალიზს გაიდლაინების მხედველობაში მიღებით და შეთანხმებული გზით მიიღებენ გადაწყვეტილებას წინამდებარე მუხლის მე-2 პუნქტით გათვალისწინებული ვალდებულებების ნებისმიერი სახით დაკისრების, უზრუნველყოფის, ცვლილების ან გაუქმების შესახებ.

6. მე-3 და მე-4 მუხლებით გათვალისწინებულ დებულებათა თანახმად მიღებული ღონისძიებები უნდა დაექვემდებაროს მე-6 ან მე-7 მუხლით გათვალისწინებულ პროცედურებს. ეროვნული მარეგულირებელი ორგანოები სისრულეში მოიყვანენ შესაბამისი ბაზრის ანალიზს და აცნობებენ ღონისძიებების პროექტს მე-7 მუხლის შესაბამისად:

(ა) აღნიშნულ ბაზართან დაკავშირებით წინა ღონისძიების განხორციელებიდან სამი წლის განმავლობაში. თუმცა, გამონაკლისის სახით, აღნიშნული ვადა შეიძლება გაგრძელდეს სამ წელზე მეტი ხნით, რა შემთხვევაშიც ეროვნული მარეგულირებელი ორგანო აცნობებს ვადის გახანგრძლივების შესახებ სათანადოდ დასაბუთებულ წინადადებას კომისიას, ხოლო კომისია არ უარყოფს აღნიშნული გახანგრძივების შესახებ შეტყობინებას;

(ბ) შესაბამის ბაზრებზე შესწორებული რეკომენდაციის მიღებიდან ორი წლის განმავლობაში, იმ ბაზრებთან დაკავშირებით, რომელთა შესახებაც წინასწარ არ უცნობებიათ კომისიისთვის; ან

(გ) ევროკავშირის შემადგენლობაში ახლად შეყვანილი წევრი სახელმწიფოების შემთხვევაში მათი გაწევრიანებიდან ორი წლის განმავლობაში.

7. იმ შემთხვევაში, თუ ეროვნულ მარეგულირებელ ორგანოს არ დაუსრულებია რეკომენდაციით განსაზღვრული შესაბამისი ბაზრის ანალიზი მე-6 პუნქტით გათვალისწინებულ ვადაში, BEREC ვალდებულია, მოთხოვნისამებრ, გაუწიოს დახმარება ეროვნულ მარეგულირებელ ორგანოს კონკრეტულ ბაზარზე ანალიზის სისრულეში მოყვანასა და კონკრეტული ვალდებულებები დაკისრებასთან დაკავშირებით. აღნიშნული დახმარების უზრუნველყოფის გზით, შესაბამისი ეროვნული მარეგულირებელი ორგანო ვალდებულია ექვსი თვის განმავლობაში აცნობოს ღონისძიებების პროექტი კომისიას მე-7 მუხლის შესაბამისად.

მუხლი 17

**სტანდარტიზაცია**

1. კომისია, მოქმედებს რა 22(2) მუხლით გათვალისწინებული წესების თანახმად, შეიმუშავებს და გამოაქვეყნებს ევროპული გაერთიანების ოფიციალურ ჟურნალში არასავალდებულო სტანდარტების ან/და სპეციფიკაციების ჩამონათვალს, რაც უზრუნველყოფს საფუძველს ელექტრონული საკომუნიკაციო ქსელების, ელექტრონული საკომუნიკაციო მომსახურებისა და მასთან დაკავშირებული საშუალებებისა და მომსახურებების ჰარმონიული უზრუნველყოფის ხელშეწყობისთვის. აუცილებლობის შემთხვევაში, კომისია უფლებამოსილია 22(2) მუხლით გათვალისწინებული პროცედურის შესაბამისად და №98/34/EC დირექტივის თანახმად დაფუძნებულ კომისიასთან კონსულტაციის საფუძველზე, მოითხოვოს აღნიშნული სტანდარტების შემუშავება ევროპული სტანდარტების ორგანიზაციების (ევროპული სტანდარტიზაციის კომიტეტის (CEN), ელექტროტექნიკური სტანდარტიზაციის ევროპული კომიტეტის (CENELEC) და ევროპის სატელეკომუნიკაციო სტანდარტების ინსტიტუტის (ETSI)) მიერ.

2. ევროკავშირის წევრმა სახელმწიფოებმა ხელი უნდა შეუწყონ პირველი პუნქტით გათვალისწინებული სტანდარტების ან/და სპეციფიკაციების გამოყენებას მომსახურების, ტექნიკური ინტერფეისებისა ან/და ქსელის ფუნქციები უზრუნველყოფის მიზნით, რამდენადაც ეს აუცილებელი იქნება მომსახურების თავსებადობისა და მომხმარებელთათვის არჩევანის თავისუფლების გასაუმჯობესებლად.

ვინაიდან სტანდარტები ან/და სპეციფიკაციები არ გამოქვეყნებულა პირველი პუნქტის შესაბამისად, ევროკავშირის წევრი სახელმწიფოები ხელს შეუწყობენ ევროპული სტანდარტების ორგანიზაციების მიერ შემუშავებული სტანდარტების ან/და სპეციფიკაციების დანერგვას.

ასეთი სტანდარტების ან/და სპეციფიკაციების არარსებობის შემთხვევაში, ევროკავშირის წევრმა სახელმწიფოებმა ხელი უნდა შეუწყონ საერთაშორისო სტანდარტების ან რეკომენდაციების დანერგვას, რომლებიც წარმოდგენილი იქნება საერთაშორისო სატელეკომუნიკაციო კავშირის (ITU), ევროპის საფოსტო და სატელეკომუნიკაციო ადმინისტრაციების (CEPT), სტანდარტიზაციის საერთაშორისო ორგანიზაციის (ISO) და საერთაშორისო ელექტროტექნიკური კომისიის (IEC) მიერ.

საერთაშორისო სტანდარტების არსებობის შემთხვევაში, ევროკავშირის წევრი სახელმწიფოები ხელს შეუწყობენ ევროპული სტანდარტების ორგანიზაციების მიერ მათი ან მათი ნაწილის გამოყენებას, მათ მიერ შემუშავებული სტანდარტების საფუძვლის სახით, გარდა იმ შემთხვევისა, როდესაც აღნიშნული საერთაშორისო სტანდარტების ან მათი ნაწილები იქნება ძალადაკარგული.

3. იმ შემთხვევაში, თუ პირველი პუნქტით გათვალისწინებული სტანდარტები ან/და სპეციფიკაციები სათანადოდ არ იქნება მოყვანილი სისრულეში ისე, რომ შესაძლებელი იყოს მომსახურებების თავსებადობის უზრუნველყოფა ევროკავშირის ერთ ან მეტ წევრ სახელმწიფოში, აღნიშნული სტანდარტების ან/და სპეციფიკაციების დანერგვა შეიძლება გახდეს სავალდებულო მე-4 პუნქტით გათვალისწინებული წესით იმ მიზნით, რომ უზრუნველყოფილი იქნას აღნიშნული თავსებადობა და გააუმჯობესოს არჩევანის თავისუფლება მომხმარებლებს შორის.

4. იმ შემთხვევაში, თუ კომისია გეგმავს გარკვეული სტანდარტებისთვის ან/და სპეციფიკაციებისთვის სავალდებულო ძალის მინიჭებას, იგი გამოაქვეყნებს შეტყობინებას ევროკავშირის ოფიციალურ ჟურნალში და მოიწვევს ყველა დაინტერესებულ მხარეს კომენტარების გასაკეთებლად. კომისია ვალდებულია მიმართოს სათანადო ზომებს და გახადოს შესაბამისი სტანდარტები სავალდებულო მათი, როგორც სავალდებულო სტანდარტების მითითების გზით ევროკავშირის ოფიციალურ ჟურნალში გამოქვეყნებული სტანდარტების ან/და სპეციფიკაციების ჩამონათვალში.

5. იმ შემთხვევაში, თუ კომისიას ჩათვლის, რომ პირველი პუნქტით გათვალისწინებული სტანდარტები ან/და სპეციფიკაციები აღარ უწყობს ხელს ჰარმონიზებული ელექტრონული საკომუნიკაციო მომსახურების უზრუნველყოფას, ან ისინი ვეღარ აკმაყოფილებენ მომხმარებელთა მოთხოვნილებებს ან ხელს უშლიან ტექნოლოგიურ განვითარებას, იგი ვალდებულია, 22(2) მუხლით გათვალისწინებული საკონსულტაციო პროცედურების შესაბამისად მოქმედების გზით, ამოიღოს აღნიშნული სტანდარტები ან/და სპეციფიკაციები პირველი პუნქტით გათვალისწინებული სტანდარტების ან/და სპეციფიკაციების ჩამონათვალიდან.

6. იმ შემთხვევაში, თუ კომისიას ჩათვლის, რომ მე-4 პუნქტით გათვალისწინებული სტანდარტები ან/და სპეციფიკაციები აღარ უწყობს ხელს ჰარმონიზებული ელექტრონული საკომუნიკაციო მომსახურების უზრუნველყოფას, ან ისინი ვეღარ აკმაყოფილებენ მომხმარებელთა მოთხოვნილებებს ან ხელს უშლიან ტექნოლოგიურ განვითარებას, იგი ვალდებულია, მიმართოს შესაბამის ღონისძიებებს და გააუქმოს აღნიშნული სტანდარტები ან/და სპეციფიკაციები პირველი პუნქტით გათვალისწინებული სტანდარტების ან/და სპეციფიკაციების ჩამონათვალიდან.

6ა. მე-4 პუნქტით გათვალისწინებული წინამდებარე დირექტივის არა-არსებითი მნიშვნელობის მქონე ელემენტებში ცვლილებების განსახორციელებლად შემუშავებული ღონისძიებები, მისი დამატების გზით, მიიღება მარეგულირებელი პროცედურის თანახმად, 22(3) მუხლით გათვალისწინებული სიფრთხილის ზომების დაცვით.

7. წინამდებარე მუხლი არ მოქმედებს ნებისმიერ აუცილებელ მოთხოვნაზე, ინტერფეისის სპეციფიკაციებსა თუ ჰარმონიზებულ სტანდარტებზე, რომელთა მიმართაც გამოიყენება №1999/5/EC დირექტივით გათვალისწინებული დებულებები.

მუხლი 18

**ციფრული ინტერაქტიული სატელევიზიო მომსახურებების თავსებადობა**

1. იმისათვის, რომ უზრუნველყონ ინფორმაციის თავისუფალი მიმოქცევა, მედია პლურალიზმი და კულტურული მრავალფეროვნება, ევროკავშირის წევრმა სახელმწიფოებმა ხელი უნდა შეუწყონ, 17(2) მუხლით გათვალისწინებული დებულებების შესაბამისად:

(ა) ციფრული ინტერაქტიული სატელევიზიო მომსახურებების პროვაიდერებს, ევროპული გაერთიანების ფარგლებში ციფრულ ინტერაქტიულ სატელევიზიო პლატფორმებზე საჯაროდ გავრცელებასთან დაკავშირებით, მიუხედავად გადაცემის რეჟიმისა, გამოიყენონ ღია API;

(ბ) იმ გაუმჯობესებული ციფრული სატელევიზიო მოწყობილობების პროვაიდერებს, რომლებიც განთავსებული იქნება ციფრული ინტერაქტიული სატელევიზიო მომსახურებების მისაღებად ინტერაქტიულ ციფრულ სატელევიზიო პლატფორმებზე ღია API-ს მოთხოვნების დაკმაყოფილების მიზნით შესაბამისი სტანდარტებისა თუ სპეციფიკაციების მინიმალური მოთხოვნების შესაბამისად;

(გ) ციფრული ტელევიზიისა და მოწყობილობების პროვაიდერებს ითანამშრომლონ თავსებადი სატელევიზიო მომსახურების უზრუნველყოფასთან დაკავშირებით შეზღუდული შესაძლებლობების მქონე საბოლოო მომხმარებლების მიმართ.

2. №2002/19/EC დირექტივის (დაშვების მინიჭების შესახებ დირექტივის) 5(1)(ბ) მუხლით გათვალისწინებული პირობების დარღვევის გარეშე, ევროკავშირის წევრი სახელმწიფოები ხელს შეუწყობენ API-ს მესაკუთრეებს, ისარგებლონ სამართლიანი, გონივრული და არადისკრიმინაციული პირობებით და შესაბამისი ანაზღაურების სანაცვლოდ, ყოველგვარი ინფორმაციით, რაც აუცილებელი იქნება იმისათვის, რომ ციფრული ინტერაქტიული სატელევიზიო მომსახურების პროვაიდერებმა უზრუნველყონ API-ს ყველა სახის მომსახურება, სრულად ფუნქციონალური სახით.

3. [გაუქმებულია №2009/140/EC დირექტივით].

მუხლი 19

**ჰარმონიზაციის პროცედურები**

1. წინამდებარე დირექტივის მე-9 მუხლისა და №2002/20/EC დირექტივის (ავტორიზაციის შესახებ დირექტივის) მე-6 და მე-8 მუხლებით გათვალისწინებული პირობების დარღვევის გარეშე, იმ შემთხვევაში, თუ კომიაია აღმოაჩნეს, რომ ეროვნული მარეგულირებელი ორგანოების მიერ წინამედბარე დირექტივითა და სპეციალური დირექტივებით გათავლისწინებული ამოცანების შესრულებისას გამოვლენილ სხვაობას შეუძლია დაბრკოლება შეუქმას შიდა ბაზარს, რა შემთხევვაშიც კომისიას შეუძლია მხედველობაში მიიღოს BEREC-ის მოსაზრება და გასცეს რეკომენდაცია ან წარმოადგინოს გადაწყვეტილება წინამდებარე დირექტივითა და სპეციალური დირექტივებით გათვალისწინებული დებულებების ჰარმონიულ გამოყენებასთან დაკავშირებით მე08 მუხლით გათვალისწინებული მიზნების მისაღწევად.

2. იმ შემთხვევაში, თუ კომისია გასცემს რეკომენდაციას პირველი პუნქტის შესაბამისად, მან უნდა იმოქმედოს 22(2) მუხლით გათვალისწინებული საკონსულტაციო პროცედურის ტანახმად.

 ევროკავშირის წევრმა სახელმწიფოებმა უნდა უზრუნველყონ, რომ ეროვნულმა მარეგულირებელმა ორგანოებმა მიიღონ მხედველობაში აღნიშნული რეკომენდაციები მათ მიერ ნაკისრი ამოცანების შესრულებისას. იმ შემთხვევაში, თუ ეროვნული მარეგულირებელი ორგანი გადაწყვეტს, რომ არ მოიყვანოს სისრულეში რეკომენდაცია, მან უნდა შეატყიბინოს კომისიას, მისი პოზიციის ამსახველი მიზეზების მითითებით.

3. პირველი პუნქტის თანახმად მიღებული გადაწყვეტილებები შესაძლებელია ითვალისწინებდეს შემდეგი საკითხები გადაწყვეტის მიზსანთან დაკავშირებით ჰარმინიზებული ან კოორდინირებული მიდგომის იდენტიფიკაციას:

(ა) ზოგადი მარეგულირებელი მიდგომების არათანმიმდევრული განხორციელება ეროვნული მარეგულირებელი ორგანოების მიერ ელექტრონული საკომუნიკაციო ბაზრების რეგულირებასთან დაკავშირებით მე-15 და მე-16 მუხლების თანახმად, რა შემთხვევაშიც იგი უქმნის დაბრკოლებას შიდა ბაზარს. აღნიშნული გადაწყვეტილებები არ ეხება ეროვნული მარეგულირებელი ორგანოების მიერ 7ა მუხლის შესაბამისად გაცემულ აკონკრეტულ შეტყობინებებს;

მოცემულ შემთხვევაში, კომისიამ უნდა წარმოადგინოს გადაწყვეტილების პროექტი მხოლოდ:

- იმავე საკითხთან დაკავშირებით კომისიის რეკომენდაციის მიღებიდან მინიმუმ ორი წლის განმავლობაში, და;

- BEREC-ისგან მიღებული დასკვნის გათვალისწინებით აღნიშნული გადაწყვეტილების მიღების შემთხვევაში, რაც წარმოდგენილი იქნება BEREC-ის მიერ კომისიის მოთხოვნიდან სამი თვის განმავლობაში;

(ბ) ნუმერაციის, მათ შორის ნომრების დიაპაზონის, ნომრების პორტაბელურობისა და იდენტიფიკაციისა, ნომრებისა და მისამართების გადაყვანის სისტემებისა და „112“ საგანგებო სამსახურზე წვდომის ჩათვლით.

4. პირველი პუნქტით გათვალისწინებული გადაწყვეტილება, რომელიც განკუთვნილია წინამდებარე დირექტივის არა-არსებითი ელემენტების შესაცვლელად მათი დამატების გზით, მიღებულ უნდა იქნას მარეგულირებელი პროცედურის შესაბამისად 22(3) მუხლშიგათვალისწინებული სიზუსტის დაცვით.

5. BEREC-ს შეუძლება საკუთარი ინიციატივით გაუწიოს კონსულტაცია კომისიას იმის შესახებ, მიღებულ უნდა იქნას თუ არა რაიმე ღონისძიება პირველი პუნქტის შესაბამისად.

მუხლი 20

**ორგანიზაციებს შორის არსებული დავების გადაწყვეტა**

1. იმ შემთხვევაში, თუ წარმოიშვება დავა წინამდებარე დირექტივით ან სპეციალური დირექტივებით გათვალისწინებულ არსებულ ვალდებულებებთან დაკავშირებით იმ ორგანიზაციებს შორის, რომლებიც უზრუნველყოფენ ელექტრონულ საკომუნიკაციო ქსელებს ან მომსახურებას ევროკავშირის წევრ სახელმწიფოში, ან აღნიშნულ ორგანიზაციებსა და ევროკავშირის წევრი სახელმწიფოს ფარგლებში მოქმედ სხვა ორგანიზაციებს შორის, რომელიც სარგებლობს დაშვების ან/და ურთიერთჩართვის ვალდებულებებით, რაც გამომდინარეობს წინამდებარე დირექტივით ან სპეციალური დირექტივებით, ეროვნული მარეგულირებელი ორგანოები, ნებისმიერი მხარის მოთხოვნით და მე-2 პუნქტით აგთვალისწინებული დებულებების დარღვევის გარეშე, გასცემენ სავალდებულო გადაწყვეტილებას დავის გადასაჭრელად უმოკლეს ვადებში და ნებისმიერ შემთხვევაში ოთხი თვის განმავლობაში, გარდა გამონაკლისი შემთხვევებისა. ევროკავშირის შესაბამისი წევრ სახელმწიფოები მოითხოვენ, რომ ყოველმა მხარემ ითანამშრომლოს სრულად ეროვნულ მარეგულირებელ ორგანოსთან.

2. ევროკავშირის წევრ სახელმწიფოებს შეუძლიათ უზრუნველყონ ეროვნული მარეგულირებელი ორგანოების მიმართ, რომ უარი განაცხადონ დავის გადაწყვეტაზე სავალდებულო გადაწყვეტილების მირების გზით, რა შემთხვევაშიც წარმოდგენილია სხვა მექანიზმები, მათ შორის შუამავლობა, და უკეთ უწყობს ხელს დავის დროულად გადაწყვეტას მე-8 მუხლით გათვალისწინებული დებულებების შესაბამისად. ეროვნული მარეგულირებელი ორგანოს აცნობებს მხარეებს დაუყოვნებლივ. იმ შემთხვევაში, თუ ოთხი თვის შემდეგ დავა არ გადაწყდება, და თუ დავა არ იქნება წარმოდგენილი სასამართლოს წინაშე იმ მხარის მიერ, რომელიც მოითხოვს ანაზღაურებას, ეროვნული მარეგულირებელი ორგანო ვალდებულია გასცეს, ნებისმიერი მხარის მოთხოვნით, სავალდებულო გადაწყვეტილება დავის მოგვარების მიზნით უმოკლეს ვადებში და ნებისმიერ შემთხვევაში ოთხი თვის განმავლობაში.

3. დავის მოგვარებისას, ეროვნული მარეგულირებელი ორგანო ღებულობს გადაწყვეტილებას, რომელიც მიზნად ისახავს მე-8 მუხლით გათვალსიწინებული მიზნების მიღწევას. ეროვნული მარეგულირებელი ორგანოს მიერ ორგანიზაციის მიმართ დაკისრებული ნებისმიერი ვალდებულება დავის მოგვარებისას უნდა ასრულებდეს წინამდებარე დირექტივით ან სპეციალური დირექტივებით გათვალისწინებულ დებულებებს.

4. ეროვნული მარეგულირებელი ორგანოს გადაწყვეტილება გახდება საჯაროდ ხელმისაწვდომი, ბიზნეს კონფიდენციალობის დაცვის მოთხოვნის გათვალისწინებით. დაინტერესებულ მხარეებს უნდა მიეცეს მიზეზთა სრული აღწერილობა, რომელსაც იგი ეფუძნება.

5. პირველი, მე-3 და მე-4 პუნქტებით გათვალისწინებული პროცედურები არ ართმევს რომელიმე მხარეს საჩივრის სასამართლოს წინაშე წარდგენის უფლებას.

მუხლი 21

**საერთაშორისო დავების გადაწყვეტა**

1. იმ შემთხვევაში, თუ ევროკავშირის სხვადასხვა წევრ სახელმწიფოში მოქმედ მხარეებს შორის წინამდებარე დირექტივის ან სპეციალური დირექტივების თანახმად დაიწყება საერთაშორისო დავა, და იმ შემთხვევაში, თუ დავა წარმოდგენილია ეროვნული მარეგულირებელი ორგანოების კომპეტენციის ფარგლებში ევროკავშირის ერთზე მეტი წევრი სახელმწიფოდან, მოქმედებს მე-2, მე-3 და მე-4 პუნქტებით გათვალისწინებული დებულებები.

2. ნებისმიერ მხარეს შეუძლია წარუდგინოს დავა შესაბამის ეროვნულ მარეგულირებელ ორგანოებს. კომპეტენტური ეროვნული მარეგულირებელი ორგანოები მოახდენენ მათი ძალისხმევის კოორდინაციას და ისარგებლებენ BEREC-თან კონსულტაციის გავლის უფლებით, დავის თანმიმდევრულად გადაწყვეტის მიზნით, მე-8 მუხლით გათვალისწინებული მიზნების შესაბამისად.

ეროვნული მარეგულირებელი ორგანოების მიერ შესაბამისი ორგანიზაციის მიმართ დავის გადაწყვეტის სახით დაკისრებული ნებისმიერი ვალდებულებება უნდა შეესაბამებოდეს წინამდებარე დირექტივისა და სპეციალური დირექტივების მოთხოვნებს.

ნებისმიერ ეროვნულ მარეგულირებელ ორგანოს, რომელსაც გააჩნია სათანადო კომპეტენცია აღნიშნულ დავასთან დაკავშირებით, შეუძლია მოსთხოვოს BEREC-ს შესაბამისი დასკვნის წარდგენა ჩარჩო დირექტივის ან/და სპეციალური დირექტივების დებულებების თანახმად შესასრულებელი ღონსიძიების სახით დავის გადაწყვეტის მიზნით.

იმ შემთხვევაში, თუ აღნიშნული თხოვნა წარდგენა მოხდება BEREC-ის მიმართ, ნებისმიერ ეროვნულ მარეგულირებელ ორგანოს, რომელიც სარგებლობს დავების ნებისმიერ ასპექტში მოქმედების კომპეტენციით, შეუძლია დაელოდოს BEREC-ის მიერ დასკვნის წარდგენას, დავის გადასაწყვეტად რაიმე ღონისძიების მიღებამდე. აღნიშნული არ შეუშლის ხელს ეროვნული მარეგულირებელი ორგანოების მიერ აუცილებლობის შემთხვევაში გადაუდებელი ზომების სისრულეში მოყვანას.

ორგანიზაციაზე ეროვნული მარეგულირებელი ორგანოს მიერ დაკისრებული ნებისმიერი ვალდებულება დავის მოგვარებასთან დაკავშირებით უნდა შეესაბამებოდეს წინამდებარე დირექტივითა და სპეციალური დირექტივებით გათვალისწინებულ დებულებებს და უნდა ითვალისწინებდეს BEREC-ს მიერ წარმოდგენილ დასკვნას.

3. ევროკავშირის წევრ სახელმწიფოებს შეუძლიათ წარმოადგინონ კომპეტენტურ ეროვნულ მარეგულირებელ ორგანოებთან ერთად ერთობლივი უარი დავის გადაწყვეტაზე იმ შემთხვევაში, თუ არსებობს სხვა მექანიზმები, მათ შორის შუამავლობა, რაც უკეთ შეუწყობს ხელს დავის დროულად გადაწყვეტას, მე-8 მუხლით გათვალისწინებული დებულებების შესაბამისად.

მათ დაუყოვნებლივ უნდა მიაწოდონ შესაბამისი ინფორმაცია მხარეებს. იმ შემთხვევაში, თუ დავა არ გადაწყდება ოთხი თვის განმავლობაში, რა შემთხვევაშიც დავა არ იქნა წარდგენილი სასამართლოს მიმართ ანაზღაურების მაძიებელი მხარის მიერ და თუ ნებისმიერი მხარის მოთხოვნის შემთხვევაში, ეროვნული მარეგულირებელი ორგანოები მოახდენენ მათი ძალისხმევის კოორდინირებას დავის მოგვარების მიზნით, მე-8 მუხლით გათვალისწინებული დებულებების შესაბამისად და BEREC-ის მიერ წარმოდგენილი დასკვნის გათვალსიწინებით.

4. მე-2 პუნქტით გათვალისწინებული პროცედურა არ ართმევს მხარეს უფლებას წარმოადგინოს სარჩელი სასამართლოს წინაშე.

მუხლი 21

**ჯარიმები**

ევროკავშირის წევრმა სახელმწიფოებმა უნდა შეიმუშაონ წესები წინამდებარე დირექტივისა და სპეცაილური დირექტივების თანახმად მიღებული ეროვნული დებულებების დარღვევის მიმართ მოქმედ ჯარიმებთან დაკავშირებით და მიმართონ ყოველგვარ ზომას, რაც აუცილებელი იქნება მათ სისრულეში მოსაყვანად. წარმოდგენილი ჯარიმები უნდა იყოს შესაბამისი, ეფექტური, პროპორციული და გადამარწმუნებელი. ევროკავშირის წევრი სახელმწიფოები შეატყობინებენ აღნიშნულ დებულებებს კომისიას 2011 წლის 25 მაისის მდგომარეობით და მიაწვდიან ინფორმაციას ყოველგვარი ვადაგადაცილების გარეშე მათთან დაკავშირებით განხორციელებული ნებისმიერი ცვლილების შესახებ.

მუხლი 22

**კომიტეტი**

1. კომისიას დახმარებას უწევს კომიტეტი (შემდგომში - „საკომუნიკაციო კომიტეტი“).

2. იმ შემთხვევაში, თუ წარმოდგენილი იქნება მითითება წინამდებარე პუნქტზე, გამოიყენება 1999/468/EC გადაწყვეტილების მე-3 და მე-7 მუხლები, მე-8 მუხლში წარმოდგენილი დებულებების გათვალისწინებით.

3. იმ შემთხვევაში, თუ წარმოდგენილი იქნება მითითება წინამდებარე პუნქტზე, გამოიყენება 1999/468/EC გადაწყვეტილების 5ა(1)–(4) მუხლი და მე-7 მუხლი, მე-8 მუხლში წარმოდგენილი დებულებების გათვალისწინებით.

4. [გაუქმებულია №2009/140/EC დირექტივით].

მუხლი 23

**ინფორმაციის გაცვლა**

1. კომისია ვალდებულია წარუდგინოს ყოველგვარი შესაბამისი ინფორმაცია საკომუნიკაციო კომიტეტს ქსელის ოპერატორების, მომსახურების პროვაიდერების, მომხმარებლების, აბონენტების, მწარმოებლებისა და პროფკავშირების წარმომადგენლებთან, აგრეთვე მესამე ქვეყნებსა და საერთაშორისო ორგანიზაციებთან რეგულარული კონსულტაციების შედეგის შესახებ.

2. საკომუნიკაციო კომიტეტი, ევროპული გაერთიანების ელექტრონული საკომუნიკაციო პოლიტიკის გათვალისწინებით, ხელს შეუწყობს ინფორმაციის გაცვლას ევროკავშირის წევრ სახელმწიფოებს შორის, ასევე წევრ სახელმწიფოებსა და კომისიას შორის არსებული სიტუაციისა და მარეგულირებელი საქმიანობის განვითარების შესახებ, ელექტრონულ საკომუნიკაციო ქსელებსა და მომსახურებასთან დაკავშირებით.

მუხლი 24

**ინფორმაციის გამოქვეყნება**

1. ევროკავშირის წევრმა სახელმწიფოებმა უნდა უზრუნველყონ, რომ განახლებული ინფორმაციის, რაც ითვალისწინებს წინამდებარე დირექტივისა და სპეციალური დირექტივების გამოყენებას, საჯაროდ ხელმისაწვდომობას ისე, რომ ხელი შეუწყოს ყოველი დაინტერესებული მხარის ადვილად დაშვებას აღნიშნულ ინფორმაციასთან. ისინი გამოაქვეყნებენ შესაბამის შეტყობინებას მათ ეროვნულ ოფიციალურ ბეჭდვით ორგანოში, სადაც აღწერილი იქნება, თუ როგორ და სადაც გამოქვეყნდა აღნიშნული ინფორმაცია. პირველი ასეთი შეტყობინება უნდა გამოქვეყნდეს 28(1) მუხლის მეორე ქვეპუნქტით გათვალისწინებულ თარიღამდე, ხოლო ყოველი შემდგომი შეტყობინება უნდა გამოქვეყნდეს იმ შემთხევვაში, როდესაც განხორციელდება რაიმე ცვლილება ინფორმაციაში.

2. ევროკავშირის წევრმა სახელმწიფოებმა უნდა გაუგზავნონ კომისიის აღნიშნული შეტყობინებების ასლი მათი გამოქვეყნებისთანავე. კომისია ვალდებულია გადასცეს ინფორმაცია საკომუნიკაციო კომიტეტს, შესაბამისობის შემთხევვაში.

მუხლი 25

**განხილვის პროცედურები**

1. კომისია პერიოდულად განიხილავს წინამდებარე დირექტივის მოქმედებას და მოახდენს ანგარიშგებას ევროპარლამენტისა და საბჭოს მიმართ, პირველივე შემთხვევაში, 28(1) მუხლის მეორე ქვეპუნქტით გათვალისწინებული განცხადების თარიღიდან არაუგვიანეს სამი წლის განმავლობაში. აღნიშნული მიზნით, კომისია უფლებამოსილია მოსთხოვოს ინფორმაცია ევროკავშირის წევრ სახელმწიფოებს, რომელთა მიწოდებაც უნდა განხორციელდეს ყოველგვარი უმიზეზო დაყოვნების გარეშე.

თავი V

**დასკვნითი დებულებანი**

მუხლი 26

**გაუქმება**

შემდეგი დირექტივები და გადაწყვეტილებები უნდა გაუქმდეს 28(1) მუხლის მეორე ქვეპუნქტით გათვალისწინებული განცხადების მიღების თარიღიდან:

- №90/387/EEC დირექტივა,

- საბჭოს 1991 წლის 29 ივლისის №91/396/EEC გადაწყვეტილება ერთიანი ევროპული საგანგებო სიტუაციების ნომრის განსაზღვრის შესახებ[[21]](#footnote-22)

- საბჭოს 1992 წლის 5 ივნისის №92/44/EEC დირექტივა იჯარით აღებული ხაზების უზრუნველყოფასთან დაკავშირებით ღია ქსელის გამოყენების შესახებ[[22]](#footnote-23),

- საბჭოს 1992 წლის 11 მაისის №92/264/EEC გადაწყვეტილება ევროპული გაერთიანების ფარგლებში სტანდარტული საერთაშორისო სატელეფონო კოდის დანერგვის შესახებ[[23]](#footnote-24),

- №95/47/EC დირექტივა,

- №97/13/EC დირექტივა,

- №97/33/EC დირექტივა,

- ევროპარლამენტისა და საბჭოს 1998 წლის 26 თებერვლის №98/10/EC დირექტივა ციფრულ ტელეფონიაში ღია ქსელისა (ONP) და უნივერსალური სატელეკომუნიკაციო მომსახურების უზრუნველყოფის შესახებ კონკურენტულ გარემოში[[24]](#footnote-25).

მუხლი 27

[გაუქმებულია №2009/140/EC დირექტივით]

მუხლი 28

**გადატანა**

1. ევროკავშირის წევრი სახელმწიფოები დაამტკიცებენ და გამოაქვეყნებენ კანონებს, რეგულაციებსა და ადმინისტრაციულ დებულებებს წინამდებარე დირექტივის სისრულეში მოყვანის მიზნით არაუგვიანეს 2003 წლის 24 ივლისისა და დაუყოვნებლივ მიაწვდიან აღნიშნულის შესახებ ინფორმაციას კომისიას.

ისინი დაიწყებენ შესაბამისი ღონისძიებების სისრულეში მოყვანას 2003 წლის 25 ივლისიდან.

2. იმ შემთხვევაში, თუ ევროკავშირის წევრი სახელმწიფოები დაამტკიცებენ აღნიშნულ ღონისძიებებს, მათ უნდა გაითვალისწინონ მითითება წინამდებარე დირექტივაზე ან თან დაურთონ მითითება მათი ოფიციალური გამოქვეყნების შემთხვევაში. ასეთი მითითების უზრუნველყოფის მეთოდებს წარმოადგენენ ევროკავშირის წევრი სახელმწიფოები.

3. ევროკავშირის წევრმა სახელმწიფოებმა უნდა შეატყობინონ კომისიას ეროვნული კანონმდებლობით გათვალისწინებული იმ დებულებების ტექსტი, რომელთაც ისინი დაამტკიცებენ წინამდებარე დირექტივით რეგულირებულ სფეროში, ასევე აღნიშნულ დებულებებში ნებისმიერი შემდგომი ცვლილებება.

მუხლი 29

**კანონიერ ძალაში შესვლა**

წინამდებარე დირექტივა კანონიერ ძალაში შედის ევროპული გაერთიანების ოფიციალურ ჟურნალში მისი გამოქვეყნების დღეს.

მუხლი 30

**ადრესატები**

წინამდებარე დირექტივა გათვალისწინებულია ევროკავშირის წევრი სახელმწიფოების მიმართ.

შედგენილია ბრიუსელში, 2002 წლის 7 მარტს.

ევროპარლამენტის სახელით ევროსაბჭოს სახელით

პრეზიდენტი პრეზიდენტი

პ. კოქსი ჯ.ს. აპარიჩიო

დანართი I

[გაუქმებულია №2009/140/EC დირექტივით]

დანართი II

**ეროვნული მარეგულირებელი ორგანოების მიერ 14(2) მუხლის მეორე ქვეპუნქტის შესაბამისად ერთობლივი დომინირების შეფასების მიზნით გამოსაყენებელი კრიტერიუმები**

ორი ან მეტი ორგანიზაცია შესაძლებელია აღმოჩნდეს ერთობლივად დომინანტურ პოზიციაზე მე-14 მუხლით გათვალისწინებული მნიშვნელობის ფარგლებში თუ, მათ შორის სტრუქტურული ან სხვა სახის კავშირების არარსებობის შემთხვევაშიც კი, ისინი ეწევიან საქმიანობას იმ ბაზარზე, რომელიც ხასიათდება ნაკლებად ეფექტური კონკურენციით და სადაც არცერთი ორგანიზაცია არ სარგებლობს მნიშვნელოვანი საბაზრო ძალაუფლებით. ერთობლივი დომინირების შესახებ ევროპული გაერთიანების მოქმედი კანონმდებლობისა და ევროპული გაერთიანების სასამართლოს პრეცედენტული სამართლის შესაბამისად, აღნიშნული სავარაუდოდ წარმოადგენს შემთხვევას, როდესაც ბაზარი არის კონცენტრირებული და გააჩნია რიგი მახასიათებლები, რომლიდანაც შემდეგი შესაძლებელია იყოს ყველაზე მნიშვნელოვანი ელექტრონული კომუნიკაციების კონტექსტში:

- მოთხოვნის დაბალი მოქნილობა;

- მსგავსი საბაზრო წილები;

- გადასალახი უმაღლესი იურიდიული ან ეკონომიკური ბარიერები;

- ვერტიკალური ინტეგრირება მიწოდებასთან დაკავშირებით კოლექტიურ უართან ერთად;

- მყიდველი არასაკმარისი ანაზღაურების უფლებამოსილება;

- მძლავრი კონკურენციის დეფიციტი.

ზემოაღნიშნული წარმოადგენს პირობით ჩამონათვალს და არ ითვალისწინებს ამომწურავი ან კუმულაციურ კრიტერიუმებს. აღნიშნული ჩამონათვალი გათვალისწინებულია მხოლოდ მტკიცებულების ტიპის ილუსტრირების მიზნით, რაც შეიძლება გამოყენებულ იქნას ერთობლივი დომინირების არსებობის მტკიცებულებების სახით.

1. \* ოფიციალური ჟურნალი L 108, 24.04.2002, გვ. 33.

\*\* ოფიციალური ჟურნალი L 337, 18.12.2009, გვ. 37.

\*\*\* ოფიციალური ჟურნალი L 167, 18.6.2009, გვ. 12.

 ოფიციალური ჟურნალი C 365 E, 19.12.2000, გვ. 198 და ოფიციალური ჟურნალი C 270 E, 25.9.2001, გვ. 199. [↑](#footnote-ref-2)
2. ოფიციალური ჟურნალი C 123, 25.4.2001, გვ. 56. [↑](#footnote-ref-3)
3. ევროპარლამენტის 2001 წლის 1 მარტის მოსაზრება (ოფიციალური ჟურნალი C 277, 1.10.2001, გვ. 91), საბჭოს 2001 წლის 17 სექტემბრის ზოგადი პოზიცია (ოფიციალური ჟურნალი C 337, 30.11.2001, გვ. 34) და ევროპარლამენტის 2001 წლის 12 დეკემბრის გადაწყვეტილება (ჯერ არ გამოქვეყნებულა ოფიციალურ ჟურნალში). საბჭოს 2002 წლის 14 თებერვლის გადაწყვეტილება. [↑](#footnote-ref-4)
4. ოფიციალური ჟურნალი L 192, 24.7.1990, გვ. 1. დირექტივაში განხორციელდა ცვლილება ევროპარლამენტისა და საბჭოს 97/51/EC დირექტივის თანახმად (ოფიციალური ჟურნალი L 295, 29.10.1997, გვ. 23). [↑](#footnote-ref-5)
5. იხილეთ წინამდებარე ოფიციალური ჟურნალის 21-ე გვერდი (L 108, 24.4.2002). [↑](#footnote-ref-6)
6. იხილეთ წინამდებარე ოფიციალური ჟურნალის მე-7 გვერდი (L 108, 24.4.2002). [↑](#footnote-ref-7)
7. იხილეთ წინამდებარე ოფიციალური ჟურნალის 51-ე გვერდი (L 108, 24.4.2002). [↑](#footnote-ref-8)
8. ოფიციალური ჟურნალი L 24, 30.1.1998, გვ. 1. [↑](#footnote-ref-9)
9. ოფიციალური ჟურნალი L 298, 17.10.1989, გვ. 23. დირექტივაში განხორციელდა ცვლილება ევროპარლამენტისა და საბჭოს 97/36/EC დირექტივის თანახმად (ოფიციალური ჟურნალი L 202, 30.7.1997, გვ. 60). [↑](#footnote-ref-10)
10. ოფიციალური ჟურნალი L 91, 7.4.1999, გვ. 10. [↑](#footnote-ref-11)
11. ოფიციალური ჟურნალი L 178, 17.7.2000, გვ. 1. [↑](#footnote-ref-12)
12. ოფიციალური ჟურნალი L 204, 21.7.1998, გვ. 37. დირექტივაში განხორციელდა ცვლილება 98/48/EC დირექტივის თანახმად (ოფიციალური ჟურნალი L 217, 5.8.1998, გვ. 18). [↑](#footnote-ref-13)
13. იხილეთ წინამდებარე ოფიციალური ჟურნალის პირველი გვერდი (L 108, 24.4.2002). [↑](#footnote-ref-14)
14. ოფიციალური ჟურნალი L 199, 26.7.1997, გვ. 32. დირექტივაში განხორციელდა ცვლილება 98/61/EC დირექტივის თანახმად (ოფიციალური ჟურნალი L 268, 3.10.1998, გვ. 37). [↑](#footnote-ref-15)
15. ოფიციალური ჟურნალი L 281, 23.11.1995, გვ. 51. [↑](#footnote-ref-16)
16. ოფიციალური ჟურნალი L 77, 26.3.1973, გვ. 29. [↑](#footnote-ref-17)
17. ოფიციალური ჟურნალი L 139, 23.5.1989, გვ. 19. [↑](#footnote-ref-18)
18. ოფიციალური ჟურნალი L 117, 7.5.1997, გვ. 15. [↑](#footnote-ref-19)
19. ოფიციალური ჟურნალი L 184, 17.7.1999, გვ. 23. [↑](#footnote-ref-20)
20. ოფიციალური ჟურნალი L 336, 30.12.2000, გვ. 4. [↑](#footnote-ref-21)
21. ოფიციალური ჟურნალი L 217, 6.8.1991, გვ. 31. [↑](#footnote-ref-22)
22. ოფიციალური ჟურნალი L 165, 19.6.1992, გვ. 27. აღნიშნულ დირექტივაში ბოლო ცვლილება განხორციელდა კომისიის 98/80/EC გადაწყვეტილების თანახმად (ოფიციალური ჟურნალი L 14, 20.1.1998, გვ. 27). [↑](#footnote-ref-23)
23. ოფიციალური ჟურნალი L 137, 20.5.1992, გვ. 21. [↑](#footnote-ref-24)
24. ოფიციალური ჟურნალი L 101, 1.4.1998, გვ. 24. [↑](#footnote-ref-25)